**ผลการประชุมคณะรัฐมนตรี**

**ครั้งที่ 4/2559 วันอังคารที่ 26 มกราคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **260159**  **เรื่อง** **:** โครงการสนับสนุนสินเชื่อผู้ประกอบการผลิตผลิตภัณฑ์ยาง วงเงินสินเชื่อ 15,000 ล้านบาท  **สารัตถะ :** กษ. เสนอ ครม. พิจารณา ดังนี้  1. รับทราบแนวทางการปรับปรุงหลักเกณฑ์และวิธีดำเนินการใหม่ของโครงการสนับสนุนสินเชื่อผู้ประกอบ การผลิตผลิตภัณฑ์ยาง วงเงินสินเชื่อ 15,000 ล้านบาท  2. อนุมัติโครงการสนับสนุนสินเชื่อผู้ประกอบการผลิตผลิตภัณฑ์ยาง วงเงินสินเชื่อ 15,000 ล้านบาท  ตามที่ปรับปรุงใหม่  3. อนุมัติเปลี่ยนแปลงระยะเวลาในการดำเนินการโครงการฯ จาก ตั้งแต่ปี 2557 – 2567 เป็น ตั้งแต่ปี 2559 - 2569  โดยมีรายละเอียดสรุปได้ ดังนี้  1. คสช. ได้มีมติเมื่อวันที่ 26 ส.ค. 2557 ดังนี้  1.1 **อนุมัติในหลักการแนวทางการพัฒนายางพาราทั้งระบบ** ประกอบด้วย 2 มาตรการ (มาตรการเร่งด่วน และมาตรการต่อเนื่อง) 9 แนวทาง 12 โครงการ ตามที่ กษ. เสนอ **โดยมาตรการต่อเนื่องในส่วนของโครงการสนับสนุนสินเชื่อผู้ประกอบการผลิตภัณฑ์ยางพารามีกรอบวงเงิน 15,000 ล้านบาท หน่วยงานที่รับผิดชอบ คือ อก.  และธนาคารออมสิน** มีระยะเวลาในการดำเนินโครงการตั้งแต่วันที่ 1 ก.ย. 2557 – 31 ส.ค. 2567  1.2 ให้คณะกรรมการนโยบายยางธรรมชาติ (กนย.) รับไปพิจารณากำหนดแนวทางบูรณาการการดำเนินการของหน่วยงานด้านวิจัยและพัฒนายางของภาครัฐที่มีอยู่แล้วเช่น สถาบันวิจัยยาง กรมวิชาการเกษตร สำนักงานกองทุนสนับสนุนการวิจัย และศูนย์วิจัยและพัฒนาอุตสาหกรรมยางไทย รวมทั้งสถาบันในภาคเอกชนที่เกี่ยวข้องเพื่อร่วมมือกันศึกษาวิจัยเพื่อการปรับปรุงพัฒนาคุณภาพยาง การแปรรูป และการเพิ่มมูลค่าผลิตภัณฑ์ยางพาราต่อไป  1.3 ให้ กษ. เร่งรัดการดำเนินการให้ความช่วยเหลือเกษตรกรชาวสวนยางที่ประสบปัญหาราคายางตกต่ำและรายงานความคืบหน้าให้ คสช. ทราบด้วย ทั้งนี้ ในการพิจารณากำหนดแนวทางในการแก้ไขปัญหายางพาราควรมี การหารือในทุกภาคส่วน และจัดทำเป็นแผนระยะสั้น – ระยะยาวให้ชัดเจน โดยรวมถึงการจัดเขตพื้นที่ (Zoning) เพาะปลูกยางพาราให้เหมาะสมเพื่อให้ได้ผลผลิตที่ดีและเกิดความสมดุลระหว่างอุปสงค์ – อุปทานของยางพาราด้วย  2. ครม. ได้มีมติเมื่อวันที่ 21 ก.ค. 2558 รับทราบผลการประชุม กนย. ครั้งที่ 1 และครั้งที่ 2 ตามที่ กนย. เสนอ **โดยโครงการสนับสนุนสินเชื่อผู้ประกอบการผลิตภัณฑ์ยาง ในการประชุม กนย. ครั้งที่ 2 ที่ประชุมเห็นชอบให้ยกเลิกแนวทางเดิม เนื่องจากไม่สามารถดำเนินการต่อได้เพราะคุณสมบัติของผู้กู้ไม่ผ่านเงื่อนไขตามที่ธนาคารออมสินกำหนด** โดยมอบรองนายกรัฐมนตรี ฝ่ายเศรษฐกิจในขณะนั้น (หม่อมราชวงศ์ ปรีดิยาธร เทวกุล) พิจารณาในรายละเอียดเพื่อทบทวนแนวทางในการดำเนินการที่เหมาะสม  3. ครม. ได้มีมติเมื่อวันที่ 3 พ.ย. 2558 รับทราบและเห็นชอบ**ตามมติ กนย. ครั้งที่ 3/2558 เมื่อวันที่ 21 ต.ค. 2558 รวม 7 ข้อ ซึ่งรวมถึงโครงการสนับสนุนสินเชื่อผู้ประกอบการผลิตภัณฑ์ยางพารา วงเงินสินเชื่อ 15,000 ล้านบาท เห็นชอบให้ รมว.กษ. รองประธาน กนย. หารือร่วมกับ อก. สภาอุตสาหกรรมแห่งประเทศไทย และหน่วยงานที่เกี่ยวข้องเพื่อให้ได้ข้อยุติเกี่ยวกับการดำเนินโครงการ และให้นำข้อเสนอประธาน กนย. เพื่อพิจารณาให้ความเห็นชอบก่อนเสนอ ครม. ต่อไป**  4. กษ. รายงานว่า ได้มีการประชุมหารือโครงการสนับสนุนสินเชื่อผู้ประกอบการผลิตผลิตภัณฑ์ยาง วงเงินสินเชื่อ 15,000 ล้านบาท เมื่อวันที่ 29 ธ.ค. 2558 ซึ่งเป็นการประชุมร่วมระหว่างหน่วยงานราชการที่เกี่ยวข้อง ผู้ประกอบการ สภาอุตสาหกรรมแห่งประเทศไทย และสมาคมธนาคารไทย ได้ข้อสรุปว่า โครงการนี้ควรดำเนินการต่อไปโดยปรับปรุงหลักเกณฑ์ เงื่อนไข และวิธีปฏิบัติให้สอดคล้องกับการดำเนินธุรกิจของผู้ประกอบการโดยเฉพาะการเปิดโอกาสให้สามารถกู้เงินผ่านธนาคารพาณิชย์อื่นๆ ได้ด้วยนอกเหนือจากธนาคารออมสิน ซึ่งฝ่ายเลขานุการ กนย. ได้นำเสนอประธาน กนย. ได้เห็นชอบให้นำเสนอ ครม. โดยมีรายละเอียด ดังนี้  4.1 **วัตถุประสงค์ของโครงการ**  สนับสนุนสินเชื่อผู้ประกอบการผลิตผลิตภัณฑ์ยางเพื่อใช้ในการขยายกำลังการผลิต/ปรับเปลี่ยนเครื่องจักรการผลิต ณ ที่ตั้งเดิม หรือที่ตั้งใหม่ให้แก่ผู้ประกอบการแปรรูปผลิตภัณฑ์ยางขั้นปลายน้ำ วงเงิน 15,000 ล้านบาท  โดย**รัฐบาลชดเชยดอกเบี้ยให้แก่ผู้ประกอบการร้อยละ 3 ตลอดอายุโครงการ**  4.2 **เป้าหมายขอบเขตโครงการ**  ผู้ประกอบการแปรรูปผลิตภัณฑ์ยาง**ขั้นปลายน้ำ**ทั้งผลิตภัณฑ์ยางจากน้ำยางข้นและผลิตภัณฑ์ยางจากยางแห้งที่ใช้ยางพาราในประเทศ โดยเน้นการแปรรูปเป็นผลิตภัณฑ์ยางที่มีมูลค่าสูง เช่น ถุงมือยาง ยางยืด ยางล้อ ยางที่ใช้ในงานวิศวกรรม ฯลฯ  4.3 **วิธีดำเนินการ**  4.3.1 ให้การยางแห่งประเทศไทย (กยท.) กษ. ตรวจสอบคุณสมบัติของผลิตภัณฑ์ ปริมาณการใช้ยางของผู้ประกอบการว่าจะต้องมีการใช้ยางธรรมชาติมากขึ้นอย่างน้อย 4 ตันต่อปีต่อวงเงินกู้ 1 ล้านบาท จึงจะได้รับการชดเชยดอกเบี้ยร้อยละ 3 และเป็นหน่วยงานควบคุมสินเชื่อวงเงิน 15,000 ล้านบาท  4.3.2 ให้ธนาคารพาณิชย์จัดทำบัญชีแยกประเภทธุรกรรมที่ขอกู้เงินจากโครงการนี้ออกจากบัญชีอื่นๆ  ที่ผู้ประกอบการได้กู้จากธนาคารไว้ก่อนแล้ว เพื่อ กยท. จะได้พิจารณาชดเชยดอกเบี้ยได้อย่างชัดเจน  4.3.3 **ให้ สงป.** ชดเชยดอกเบี้ยของกิจการที่ได้รับอนุมัติตลอดอายุสัญญากู้เงิน (ไม่เกิน 10 ปี)  ให้ผู้ประกอบการ ตลอดระยะเวลาโครงการ  4.3.4 ธนาคารพาณิชย์ที่ได้ประสานงานและตกลงที่จะเข้าร่วมโครงการแล้ว จำนวน 7 แห่ง ได้แก่  (1) ธนาคารออมสิน (2) ธนาคารกรุงไทย (3) ธนาคารกรุงเทพ (4) ธนาคารทหารไทย (5) ธนาคารไทยพาณิชย์  (6) ธนาคารซีไอเอ็มบี (7) ธนาคารกสิกรไทย  4.4 **รายละเอียดหลักเกณฑ์และเงื่อนไขการให้สินเชื่อ** มีดังนี้  4.4.1 **แนวทางในการให้สินเชื่อ**  4.4.1.1 การให้สินเชื่อแก่ผู้ประกอบการโดย**ธนาคารพาณิชย์ทุกธนาคาร**  4.4.1.2 เพื่อใช้ในการขยายกำลังการผลิต/ปรับเปลี่ยนเครื่องจักรการผลิต ณ ที่ตั้งเดิม  หรือที่ตั้งใหม่ ให้แก่ผู้ประกอบการแปรรูปผลิตภัณฑ์ยางขั้นปลายน้ำ  4.4.2 **คุณสมบัติผู้เข้าร่วมโครงการ**  4.4.2.1 ต้องเป็นผู้ประกอบการแปรรูปผลิตภัณฑ์ยางต่างๆ ทั้งผลิตภัณฑ์ยางจากน้ำยางข้นและผลิตภัณฑ์ยางจากยางแห้ง โดยเน้นการแปรรูปเป็นผลิตภัณฑ์ยางที่มีค่าสูง เช่น ถุงมือยาง ยางยืด ยางล้อ ยางที่ใช้ใน งานวิศวกรรม ฯลฯ ซึ่ง กยท. ให้การรับรอง  4.4.2.2 ต้องเป็นผู้ประกอบการซึ่งจดทะเบียนในประเทศไทยและมีผู้ถือหุ้นที่มีสัญชาติไทยมากกว่าร้อยละ 50 ของทุนจดทะเบียนที่ชำระแล้ว  4.4.3 **ประเภทสินเชื่อ**  ประเภทเงินกู้ระยะยาว Term Loan (T/L)  4.4.4 **ระยะเวลากู้**  ระยะเวลากู้ไม่เกิน 10 ปี (ระยะเวลาปลอดชำระเงินต้นธนาคารพิจารณาตามความจำเป็นของธุรกิจ)  4.4.5 **อัตราดอกเบี้ย**  อัตราดอกเบี้ยพิจารณาตามความเสี่ยงของผู้ประกอบการตามเกณฑ์ที่ธนาคารกำหนด  4.4.6 **หลักประกันสินเชื่อ**  4.4.6.1 หลักประกันสินเชื่อให้เป็นไปตามหลักเกณฑ์ของธนาคาร พิจารณาจากความเสี่ยง (Credit risk) ของลูกค้าแต่ละราย  4.4.6.2 ผู้กู้สามารถใช้หนังสือค้ำประกันสินเชื่อจากบริษัทประกันสินเชื่ออุตสาหกรรมขนาดย่อม (บสย.) เป็นหลักประกันเสริมได้  6.4.7 **ระยะเวลาการชำระคืนเงินกู้**  ระยะเวลาไม่เกิน 10 ปี การพักชำระเงินต้นและหรือดอกเบี้ยให้เป็นไปตามหลักเกณฑ์ของธนาคาร โดยขึ้นกับความจำเป็นของธุรกิจและความเสี่ยง (Credit risk) ของลูกค้าแต่ละราย  6.4.8 **เงื่อนไขอื่นๆ**  การพิจารณาสินเชื่อให้เป็นไปตามระเบียบของธนาคาร  4.5 **ระยะเวลาการดำเนินการของโครงการ**  ระยะเวลาในการดำเนินโครงการ 1 ปี นับจากวันที่ ครม. /คสช. มีมติอนุมัติ หรือภายในกรอบวงเงินตามที่กำหนด คือ 15,000 ล้านบาท และจะดำเนินการจนกว่าจะครบกำหนดระยะเวลาหากกรอบการใช้เงินไม่เกินวงเงิน  4.6 **งบประมาณ/แหล่งเงิน**  4.6.1 รัฐบาลมอบหมาย**ให้ สงป. ชดเชยค่าใช้จ่ายดอกเบี้ยให้กับผู้ประกอบการ** โดยประมาณ การค่าใช้จ่ายโครงการสนับสนุนสินเชื่อผู้ประกอบการผลิตภัณฑ์ยางเพื่อขยายกำลังการผลิต/ปรับเปลี่ยนเครื่องจักรการผลิต วงเงินกู้ 15,000 ล้านบาท ระยะเวลาการชำระคืนเงินกู้ไม่เกิน 10 ปี (ปีละ 450 ล้านบาท) รวมทั้งสิ้นไม่เกิน 4,500 ล้านบาท โดยรัฐบาลจะชดเชยดอกเบี้ยในปีที่ 1 – 10  4.6.2 หลักเกณฑ์และเงื่อนไขการชดเชยดอกเบี้ย ดังนี้  4.6.2.1 ผู้ประกอบการที่ได้รับสินเชื่อเพื่อปรับปรุงเครื่องจักรในโรงงาน ทุกๆ 1 ล้านบาท จะต้องมีการเพิ่มปริมาณการใช้ยางในประเทศอย่างน้อย 4 ตันต่อปี นับจากวันที่ผู้ประกอบการแจ้งประกอบกิจการกับอุตสาหกรรมจังหวัด โดยมีเงื่อนไข ดังนี้  (1) ปีที่ 1 เนื่องจากเป็นช่วงแรกของการลงทุนจึงผ่อนปรนให้ผู้ประกอบการมีการใช้ยางในประเทศปริมาณต่ำกว่า 4 ตันต่อปีได้ แต่ต้องไม่ต่ำกว่า 2 ตันต่อปี (ร้อยละ 50) โดยไม่ถือเป็นการปฏิบัติผิดเงื่อนไข  (2) ตั้งแต่ปีที่ 2 เป็นต่อไป ผู้ประกอบการต้องมีการใช้ยางในประเทศปริมาณไม่ต่ำกว่า  4 ตันต่อปี (ร้อยละ 100)  4.6.2.2 การจ่ายชดเชยดอกเบี้ย ให้มี**การจ่ายชดเชยดอกเบี้ยเป็นรายปี โดยให้ กยท. เป็นผู้ตรวจสอบการใช้ยางของผู้ประกอบการเป็นรายเดือน**ตามเงื่อนไขข้อที่ 4.6.2.1 หากผู้ประกอบการไม่สามารถปฏิบัติตามเงื่อนไขข้อที่ 4.6.2.1 ภาครัฐจะไม่ชดเชยดอกเบี้ยในปีนั้น นอกจากนี้เพื่อให้มีการใช้ยางอย่างสม่ำเสมอในแต่ละเดือน (333 กิโลกรัม/เดือนต่อวงเงินกู้ 1 ล้านบาท) ให้ กยท. ตรวจสอบปริมาณการใช้ยางเป็นยอดสะสมรายเดือนด้วย  หากเดือนใดปริมารการใช้ยางสะสมรายเดือนน้อยกว่าเป้าหมายจะปรับลดการจ่ายชดเชยดอกเบี้ยในเดือนนั้นๆ ด้วย แม้ว่าปริมาณการใช้ยางโดยรวมทั้งปีจะครบถ้วนตามเงื่อนไขก็ตาม  4.7 **หน่วยงานรับผิดชอบโครงการ**  4.7.1 กษ. ตรวจสอบคุณสมบัติชนิดของผลิตภัณฑ์การใช้ยางของผู้ประกอบการ การชดเชยดอกเบี้ย  และเป็นหน่วยงานที่ควบคุมสินเชื่อ วงเงิน 15,000 ล้านบาท  4.7.2 ธนาคารพาณิชย์สนับสนุนสินเชื่อแก่ผู้ประกอบการผลิตภัณฑ์ยาง วงเงิน 15,000 ล้านบาท  4.8 **ผลที่คาดว่าจะได้รับ**  4.8.1 อุตสาหกรรมผลิตภัณฑ์ยางมีประสิทธิภาพการผลิตมากขึ้นมีโครงสร้างต้นทุนที่ต่ำลง  มีความสามารถในการแข่งขันเพิ่มขึ้น และสร้างรายได้จากการส่งออกให้กับประเทศเพิ่มขึ้น ส่งผลให้อุตสาหกรรมผลิตภัณฑ์ยางในประเทศขยายตัว ซึ่งจะนำไปสู่การต่อยอดในการสร้างนวัตกรรมใหม่เพิ่มขึ้น  4.8.2 การใช้เงินลงทุน 15,000 ล้านบาท ตามโครงการฯ คาดว่าจะทำให้ปริมาณการใช้ยางพาราภายในประเทศเพิ่มขึ้น 60,000 ตัน/ปี (เงินลงทุน 1 ล้านบาท จะเพิ่มปริมาณการใช้ยาง 4 ตัน/ปี) หากจำหน่ายใน รูปของยางแปรรูปขั้นต้นจะมีมูลค่า 3,600 ล้านบาท แต่หากนำมาแปรรูปเป็นผลิตภัณฑ์ยางจะมีมูลค่า 7,200 ล้านบาท  ทั้งนี้ โครงการดังกล่าวจะช่วยให้ปริมาณการใช้ยางในประเทศเพิ่มมากขึ้นอย่างน้อย 60,000 ตันต่อปี เป็นการเพิ่มมูลค่ายางพารา ช่วยลดการส่งออกไปยังต่างประเทศซึ่งเศรษฐกิจกำลังชะลอตัว รวมทั้งเป็นการพัฒนาผู้ประกอบการผลิตภัณฑ์ยางในประเทศให้มีความสามารถในการแข่งขันมากขึ้น ตลอดจนจะเป็นผลดีต่อสถานการณ์ราคายางในปัจจุบันและอนาคต  **มติ ครม. :** รับทราบและอนุมัติตามที่ กษ. เสนอ | **หน่วยงานที่รับผิดชอบ** : กษ. (กยท.)  **ประโยชน์ที่ได้รับ :**  เป็นการพัฒนาผู้ประกอบการผลิตผลิตภัณฑ์ยางในประเทศ  ให้มีความสามารถในการแข่งขันมากขึ้น ส่งผลให้อุตสาหกรรม ผลิตภัณฑ์ยางในประเทศขยายตัว ซึ่งจะเป็นผลดีต่อสถานการณ์ราคายางในปัจจุบันและอนาคต  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 4/2559 วันอังคารที่ 26 มกราคม 2558**

**กระทรวงเกษตรและสหกรณ์**

**เรื่องเพื่อทราบ (กษ.เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **260159**  **เรื่อง** : สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้งที่ 9  **สารัตถะ** : กษ. เสนอ ครม. รับทราบ สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้งที่ 9  โดยมีรายละเอียดสรุปได้ ดังนี้  1. สถานการณ์น้ำ วันที่ 14 ม.ค. 2559   |  |  |  |  |  |  | | --- | --- | --- | --- | --- | --- | | ลำดับ | รายการ | ปริมาณน้ำรวมใช้การได้ | | เปรียบเทียบปี 2558/2559  +มากกว่า/-น้อยกว่า | | | ล้าน ลบ.ม. | % | ล้าน ลบ.ม. | % | | 1 | เขื่อนขนาดใหญ่ 27 แห่ง | 7,271 | 47 | -2,187 | -14 | | 2 | เขื่อนขนาดใหญ่ 4 แห่ง (ลุ่มเจ้าพระยา | 3,668 | 20 | -2,909 | -16 | | 3 | เขื่อนขนาดใหญ่ 2 แห่ง (ลุ่มแม่กลอง) | 4,554 | 34 | -178 | -4 | | 4 | อ่างเก็บน้ำขนาดกลางทั้งประเทศ 448 แห่ง | 2,167 | 53 | -544 | -20 | | 5 | อ่างเก็บน้ำขนาดเล็กทั้งประเทศ 4,789 แห่ง (ข้อมูล 7 ม.ค. 59) | 1,102 | 61 | - | - | | 6 | แหล่งน้ำในไร่นานอกเขตชลประทานทั้งประเทศ 352,528 บ่อ (ข้อมูล 7 ม.ค. 59) | 193 | 55 | - | - | | 7 | โครงการอนุรักษ์ฟื้นฟูแหล่งน้ำ 14,091 แห่ง (ข้อมูล 7 ม.ค.59) | 631 | 54 | - | - | | 8 | แหล่งเก็บน้ำอื่นๆ (แหล่งน้ำในและนอกเขตชลประทาน สระน้ำในไร่นา น้ำบาดาลเพื่อการเกษตร (ข้อมูล 7 ม.ค.59) | 364 | 35 | - | - | | รวม | | 19,950 | 37 |  | - |   1.1 อ่างเก็บน้ำขนาดใหญ่ทั้งประเทศ จำนวน 33 แห่ง มีปริมาตรน้ำรวม 38,996 ล้าน ลบ.ม. คิดเป็นร้อยละ 55 ของปริมาตรน้ำกักเก็บทั้งหมด เป็นน้ำใช้การได้ 15,493 ล้าน ลบ.ม. คิดเป็นร้อยละ 33 ของปริมาตรน้ำใช้การทั้งหมด  1.2 อ่างเก็บน้ำในลุ่มน้ำเจ้าพระยาและลุ่มน้ำแม่กลอง  - ลุ่มน้ำเจ้าพระยา มีปริมาตรน้ำใน 4 เขื่อน ได้แก่ เขื่อนภูมิพล สิริกิติ์ แควน้อยบำรุงแดน ป่าสักชลสิทธิ์ จำนวน 10,364 ล้าน ลบ.ม. คิดเป็นร้อยละ 42 ของปริมาตรน้ำกักเก็บทั้งหมด เป็นน้ำใช้การได้ 3,668 ล้าน ลบ.ม. คิดเป็นร้อยละ 20 ของปริมาตรน้ำใช้การทั้งหมด  - ลุ่มน้ำแม่กลอง มีปริมาตรน้ำใน 2 เขื่อน ได้แก่ เขื่อนศรีนครินทร์ วชิราลงกรณ์ จำนวน 17,831 ล้าน ลบ.ม. คิดเป็นร้อยละ 67 ของปริมาตรน้ำกักเก็บทั้งหมด เป็นน้ำใช้การได้ 4,554 ล้าน ลบ.ม. คิดเป็นร้อยละ 34 ของปริมาตรน้ำใช้การทั้งหมด  1.3 แหล่งน้ำอื่นของกระทรวงเกษตรและสหกรณ์ ณ วันที่ 7 ม.ค. 2559  - แหล่งน้ำในไร่นานอกเขตชลประทาน ทั้งประเทศ จำนวน 352,528 บ่อ ความจุรวม 352.53 ล้าน ลบ.ม. มีปริมาตรน้ำรวม 193.26 ล้าน ลบ.ม. คิดเป็นร้อยละ 55 ของความจุทั้งหมด  - อ่างเก็บน้ำขนาดเล็ก ทั้งประเทศจำนวน 4,789 แห่ง ความจุรวม 1,805.23 ล้าน.ลบ.ม. มีปริมาตรน้ำรวม 1,102.01 ล้าน.ลบ.ม.คิดเป็นร้อยละ 61 ของความจุทั้งหมด  1.4 แหล่งน้ำที่ดำเนินการโดยกรมทรัพยากรน้ำ ณ วันที่ 7 ม.ค. 2559  - โครงการอนุรักษ์ฟื้นฟูแหล่งน้ำ จำนวน 14,091 แห่ง ความจุรวม 1,161.07 ล้าน.ลบ.ม. มีปริมาตรน้ำรวม 631.54 ล้าน.ลบ.ม. คิดเป็นร้อยละ 54.39 ของความจุทั้งหมด  1.5 ตามแผนยุทธศาสตร์การบริหารจัดการทรัพยากรน้ำ ณ วันที่ 7 ม.ค. 2559  - แหล่งเก็บน้ำอื่น ๆ ได้แก่ แหล่งน้ำในและนอกเขตชลประทาน สระน้ำในไร่นา น้ำบาดาลเพื่อการเกษตร มีความจุรวม 1,037.56 ล้าน ลบ.ม. ปริมาณน้ำรวม 364.53 ล้าน ลบ.ม. คิดเป็นร้อยละ 35.13 ของความจุทั้งหมด  2. ผลการจัดสรรน้ำ ช่วงวันที่ 1 พ.ย. – 14 ม.ค. 2559  อ่างเก็บน้ำขนาดใหญ่และอ่างเก็บน้ำขนาดกลางทั้งประเทศ ตั้งแต่วันที่ 1 พ.ย. – 14 ม.ค. 2559 ใช้น้ำไปแล้ว 2,375 ล้าน ลบ.ม. คิดเป็นร้อยละ 21 ของแผนการจัดสรรน้ำ ส่วนในลุ่มน้ำเจ้าพระยา (เขื่อนภูมิพล เขื่อนสิริกิติ์ เขื่อนแควน้อยบำรุงแดน เขื่อนป่าสักชลสิทธิ์ และผันน้ำจากแม่กลอง) ตั้งแต่วันที่ 1 พ.ย. – 14 ม.ค. 2559 ใช้น้ำไปแล้ว 1,164 ล้าน.ลบ.ม. คิดเป็นร้อยละ 40 ของแผนการจัดสรรน้ำ คิดเป็นระบายน้ำเฉลี่ยวันละ 15.73 ล้าน ลบ.ม.  3. การบริหารจัดการน้ำและอาคารชลประทานในลุ่มน้ำเจ้าพระยาช่วงฤดูแล้งปี 2558/2559  3.1 แผนการระบายน้ำจากเขื่อน (ช่วงวันที่ 11 - 17 ม.ค. 2559) เฉลี่ยวันละ 15.67 ล้าน ลบ.ม. แยกเป็น  3.1.1 เขื่อนภูมิพล จังหวัดตาก ระบายน้ำเฉลี่ยวันละ 4.40 ล้าน ลบ.ม.  3.1.2 เขื่อนสิริกิติ์ จังหวัดอุตรดิตถ์ ระบายน้ำเฉลี่ยวันละ 8.50 ล้าน ลบ.ม.  3.1.3 เขื่อนแควน้อยบำรุงแดน จังหวัดพิษณุโลก ระบายน้ำเฉลี่ยวันละ 1.04 ล้าน ลบ.ม.  3.1.4 เขื่อนป่าสักชลสิทธิ์ จังหวัดลพบุรี ระบายน้ำเฉลี่ยวันละ 1.73 ล้าน ลบ.ม.  4. สถานการณ์การเพาะปลูกข้าวในเขตชลประทานลุ่มน้ำเจ้าพระยา ณ วันที่ 13 ม.ค. 2559  4.1 พื้นที่ปลูกข้าวนาปี 2558  แผนเพาะปลูกในเขตชลประทานลุ่มน้ำเจ้าพระยา 7.45 ล้านไร่ ปลูก 6.40 ล้านไร่ ไม่ปลูก 1.05  ล้านไร่ โดยในพื้นที่ที่ปลูก 6.40 ล้านไร่ แบ่งเป็น เก็บเกี่ยวแล้ว 6.30 ล้านไร่ เสียหาย 0.02 ล้านไร่ รอเก็บเกี่ยว 0.08 ล้านไร่ คาดว่าจะเก็บเกี่ยวเสร็จสิ้นประมาณกลางเดือน ก.พ. 2559  4.2 พื้นที่ปลูกข้าวนาปีต่อเนื่อง ปี 2558  พื้นที่ปลูกข้าวนาปีต่อเนื่องในเขตชลประทานลุ่มน้ำเจ้าพระยา ตั้งแต่เดือน ส.ค. 2558 จำนวน 1.75 ล้านไร่ เก็บเกี่ยวแล้ว 1.24 ล้านไร่รอเก็บเกี่ยว 0.51 ล้านไร่ คาดว่าจะเก็บเกี่ยวเสร็จสิ้นประมาณกลางเดือน ก.พ. 2559  4.3 พื้นที่ปลูกข้าวนาปรัง ปี 2558/2559 ผลการเพาะปลูกข้าวนาปรังในเขตชลประทานลุ่มน้ำเจ้าพระยา ตั้งแต่วันที่ 1 พ.ย. – 13 ม.ค. 2559 จำนวน 1.75 ล้านไร่  **มติ. ครม.** : รับทราบสถานการณ์น้ำและการบริหารจัดการน้ำในช่วงฤดูแล้งปี 2558/59 ครั้งที่ 9 ตามที่ กษ. เสนอ | **หน่วยงานที่รับผิดชอบ** : กษ. (ชป.)  **ประโยชน์ที่ได้รับ** :  เพื่อให้รับทราบสถานการณ์น้ำและสามารถบริหารจัดการน้ำในช่วงฤดูแล้งปี 2558/59 เพื่อจะได้มีน้ำใช้ในการเพาะปลูกและทำการเกษตรต่อไป  **กำหนดรายงานผลการปฏิบัติเพื่อเสนอ ครม.** :  - |

**ผลการประชุมคณะรัฐมนตรี**

**ครั้งที่ 4/2559 วันอังคารที่ 26 มกราคม 2559**

**กระทรวงเกษตรและสหกรณ์**

**เรื่องเพื่อทราบ (กษ.เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **260159**  **เรื่อง** **:** การรายงานผลการดำเนินการตามมติคณะรัฐมนตรี เรื่อง การเข้าร่วมงาน Universal Exhibition Milano 2015  **สารัตถะ :** กษ. เสนอ ครม. รับทราบการรายงานผลการดำเนินการตามมติคณะรัฐมนตรี เรื่อง การเข้าร่วม Universal Exhibition Milano 2015 (Expo Milano 2015) ครั้งที่ 4 (1 พ.ค. – 31 ต.ค. 2558)  โดยมีรายละเอียดสรุปได้ ดังนี้  กษ. ได้จัดทำรายงานความก้าวหน้าและผลการดำเนินงานโครงการ Expo Milano 2015ครั้งที่ 4 ในช่วงวันที่  1 พ.ค. 2558 – 31 ต.ค. 2558 สรุปผลการดำเนินงานได้ ดังนี้  1. **การบริหารจัดการนิทรรศการอาคารแสดงประเทศไทย** กษ. ได้เปิดให้เข้าชมนิทรรศการอาคารแสดง ประเทศไทยตั้งแต่วันที่ 1 พ.ค. 2558 โดยผู้เข้าชมจะได้รับทราบข้อมูลประเทศไทยจากนิทรรศการประกอบด้วยนิทรรศการภายนอกและภายในอาคาร  1.1 นิทรรศการภายนอกอาคารมีการจัดแสดงในรูปแบบตลาดน้ำจำลองแปลงนาสาธิต และแสดงตัวอย่างพันธุ์ข้าวของไทย  1.2 นิทรรศการภายในอาคารแบ่งเป็น 3 ห้อง คือ  (1) ห้องสุวรรณภูมิ (Golden Land) เป็นการฉายภาพยนตร์ 360 องศา แสดงความอุดมสมบูรณ์ ของทรัพยากรธรรมชาติบนแผ่นดินไทย ความมั่งคั่ง ความพร้อม ความยั่งยืนในการเป็นแหล่งผลิตอาหารที่สำคัญ สู่ประชาคมโลก  (2) ห้องครัวไทยสู่ครัวโลก (Kitchen to the World) เป็นการฉายภาพยนตร์รอบทิศทาง เพื่อแสดงกระบวนการผลิต การแปรรูป การบรรจุภัณฑ์ของสินค้าเกษตรและอาหารที่ได้มาตรฐาน มีความปลอดภัย  และคุณภาพแสดงถึงความพร้อมที่จะเป็นครัวของโลก  (3) ห้องกษัตริย์แห่งเกษตร (King of Agriculture) เป็นการฉายภาพยนตร์ที่ใช้เทคนิคการสร้างบรรยากาศแบบ 4 มิติ นำเสนอเรื่องราวพระปรีชาสามารถในด้านการพัฒนาการเกษตรของพระบาทสมเด็จพระเจ้าอยู่หัวฯ นอกจากนี้ระหว่างทางเดินเข้าอาคารและระหว่างห้องนิทรรศการจะมีการฉายวีดิทัศน์เรื่องแนวคิดการออกแบบอาคาร เรื่องข้าว ศิลปวัฒนธรรมไทย การท่องเที่ยว ข้อมูลสินค้าส่งออกของไทย และแสดงตัวอย่างรูปจำลองอาหารไทยที่ได้รับความนิยมในต่างประเทศ ซึ่งนอกจากนิทรรศการแล้วบริเวณลานการแสดงด้านข้างและบริเวณด้านหน้าของอาคารแสดงประเทศไทยยังมีการแสดงประจำวัน 4 รอบ สลับหมุนเวียนกัน ประกอบด้วย ประชันเปิงมางคอก มวยไทย ส้มตำ Percussion และกลองยาวผีตาโขน และในทุก ๆ สัปดาห์ มีการสาธิตการปรุงอาหารและจัดให้มีการชิมอาหารแต่ละชนิดสลับหมุนเวียนกันในพื้นที่เชิงพาณิชย์  2. **การบริหารจัดการผู้เข้าชมอาคารแสดงประเทศไทย** นิทรรศการอาคารแสดงประเทศไทยได้รับความสนใจจากผู้เข้าชมงาน Expo Milano 2015 เป็นอย่างมากโดยเป็น 1 ใน 5 ของอาคารที่มีผู้นิยมเข้าชม มีจำนวนผู้เข้าชมตลอดระยะเวลาจัดแสดง 6 เดือน ถึง 2,301,410 คน คิดเป็นร้อยละ 10.7 ของจำนวนผู้เข้าชมงาน Expo Milano 2015 ทั้งหมด 21.5 ล้านคน ในส่วนของรับบุคคลสำคัญ ตลอดช่วงการจัดงาน อาคารแสดงประเทศไทยได้จัดและ ให้การต้อนรับคณะบุคคลสำคัญทั้งจากประเทศไทยและจากต่างประเทศเข้าชมอาคารประเทศไทยจำนวน 165 คณะ โดยเป็นคณะจากประเทศไทย จำนวน 55 คณะ และคณะจากต่างประเทศ จำนวน 111 คณะ ซึ่งในจำนวนนี้มีบุคคลสำคัญและมีชื่อเสียงจากต่างประเทศ ได้แก่ Prince Mateen แห่งบรูไน Princess Saudi Arabia Nora Alsherebi Jeddah แห่งซาอุดิอารเบีย Princess H.E. Sheikha Sara Bint Hamad Al- Thani แห่งการ์ต้า และ Mr. Georgio Armani รวมทั้งรัฐมนตรีจากหลายประเทศ เป็นต้น  3. **การบริหารจัดการพื้นที่** ส่วนบริเวณทางออกจากอาคารเป็นพื้นที่ซึ่งมีการจัดแสดงในรูปแบบห้องอาหารแห่งอนาคต (Food for the Future) เพื่อแสดงศักยภาพของประเทศไทยในการเป็นแหล่งอาหารที่มีคุณภาพของโลก ภายในแบ่งเป็น 4 ส่วน คือ (1) ส่วนบริการข้อมูลการท่องเที่ยว โดย กก. ส่งเจ้าหน้าที่มาประจำ (2) ส่วนบริการข้อมูลการส่งออกโดยสำนักงานการค้าต่างประเทศประจำมิลานส่งเจ้าหน้าที่มาประจำ (3) ส่วนนิทรรศการตัวอย่างผลิตภัณฑ์ และ (4) ส่วนจำหน่ายผลิตภัณฑ์อาหารกลุ่ม Ready to Eat กลุ่ม Ready to Go และกลุ่ม Ready to Cook โดยมีมูลค่าการจำหน่ายผลิตภัณฑ์อาหารและของที่ระลึกตลอดระยะเวลา 6 เดือน จำนวน 1,327,652 ยูโร โดยอาหารพร้อมรับประทานที่ได้รับความนิยมในอันดับต้นๆ ประกอบด้วย ข้าวแกงมัสมั่น ข้าวแกงแดง ข้าวแกงกะหรี่ ผัดไทย ไก่ย่าง  ข้าวเหนียวมะม่วง ไอศกรีมมะพร้าวน้ำหอม และน้ำผลไม้ต่างๆ เช่น น้ำมะม่วง น้ำลิ้นจี่ น้ำมังคุด  4. **การบริหารจัดการงานวันชาติและกิจกรรมพิเศษ** กษ. ไก้กำกับ ดูแล ติดตามการบริหารจัดการงาน วันชาติ (National Day) และกิจกรรมพิเศษที่จัดให้มีขึ้นตลอดระยะเวลาการเข้าร่วมงาน Expo Milano 2015  จำนวน 5 กิจกรรม ดังนี้  4.1 **งานวันชาติไทย** จัดขึ้นเมื่อวันที่ 24 ส.ค. 2558 โดยสมเด็จพระเทพรัตนราชสุดาฯ สยามบรมราชกุมารี เสด็จเป็นองค์ประธาน วันชาติเป็นธรรมเนียมของการจัดงานมหกรรมโลกที่กำหนดให้แต่ละประเทศมีงานวันชาติของตนเองเพื่อแสดงถึงศิลปวัฒนธรรมอันงดงามและเป็นเอกลักษณ์ของแต่ละประเทศสู่สายตาอารยประเทศ ซึ่งกิจกรรมพิเศษที่ประเทศไทยดำเนินการและนำเสนอในวันชาติไทย ประกอบด้วย 3 ส่วน คือ กิจกรรมเชิญธงชาติ ณ Expo Center ชุดการแสดง “วัฒนธรรมจากดินและน้ำ วัฒนธรรมอันงดงามของแผ่นดิน” ณ Auditorium และการแสดง ชุดพิเศษ “รับขวัญข้าว” ณ อาคารแสดงประเทศไทย  4.2 **เทศกาลวันสงกรานต์** จัดเมื่อวันที่ 5 ก.ค. 2558 เพื่อเผยแพร่วัฒนธรรมประเพณีไทยให้นานาประเทศได้รู้จัก เข้าใจ และมีส่วนร่วมในกิจกรรมที่จัดขึ้นประกอบด้วย พิธีสรงน้ำพระพุทธรูป รดน้ำดำหัวและขอพรจากผู้ใหญ่การจัดซุ้มงานวันสงกรานต์มีการแต่งกายแบบไทยๆ การละเล่นลาวกระทบไม้ สาธิตการพับนก สานปลาตะเพียน การแกะสลักผักผลไม้ และการทำขนมไทย และมีการแสดงชุด “สงกรานต์บ้านเรา”  4.3 **กิจกรรมวันแม่** จัดขึ้นเมื่อวันที่ 12 ส.ค. 2558 เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ เนื่องในโอกาสมหามงคลเฉลิมพระชนมพรรษา 83 พรรษา และเผยแพร่ประเพณีและวัฒนธรรมอันดีงามที่คนไทยให้ความสำคัญกับแม่ให้นานาประเทศได้รู้จักและเข้าใจ โดยกิจกรรมที่จัดขึ้นภายในงานประกอบด้วย  การจัดลงนามถวายพระพร พิธีกล่าวถวายราชสดุดีเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ  การแสดงชื่อชุด “รำอศิรวาทสมเด็จพระนางเจ้าสิริกิติ์ พระบรมราชินีนาถ” การจุดเทียนชัยถวายพระพร และเวิร์คชอปทำดอกมะลิ  4.4 **เทศกาลวันลอยกระทง** จัดขึ้นเมื่อวันที่ 13 ก.ย. 2558 เพื่อเผยแพร่ประเพณี วัฒนธรรม  และจำลองเทศกาลลอยกระทงของไทยบนเวทีโลกโดยจัดกิจกรรมจัดทำกระทงและร่วมลอยกระทงบริเวณตลาดน้ำด้านข้างอาคารแสดงประเทศไทย เกมส์การละเล่นแบบไทยๆ เช่น ปิดตาตีหม้อ ช้อนไข่ ปากระป๋อง มอบรางวัลให้ผู้เข้าร่วมกิจกรรม จัดซุ้มอาหารไทยต่างๆ เช่น ผัดไทย ขนมครก ข้าวเกรียบว่าว และจัดขบวนแห่หาบกระบุงอาหารไทย  4.5 **กิจกรรมความสัมพันธ์ไทย – อิตาลี** จัดขึ้นเมื่อวันที่ 3 ต.ค. 2558 เนื่องในโอกาสวันครบรอบ 147 ปี ความสัมพันธ์ไทย – อิตาลี เพื่อเป็นการเล่าเรื่องราวเกี่ยวกับความสัมพันธ์อันดีระหว่างไทยกับอิตาลี ตั้งแต่เริ่มต้นความสัมพันธ์ปี พ.ศ. 2411 จนถึงปัจจุบันผ่านการแสดงโชว์หนังใหญ่ชื่อชุด “อิตาลีสู่สยาม” ด้วยการเต้นและเชิดหนังใหญ่ประกอบดนตรีและเนื้อเพลง และมีกิจกรรมการจัดซุ้มอาหารไทยต่างๆ เช่น ต้มยำกุ้ง มะพร้าวน้ำหอม ลาบไก่  ขนมหวานแบบไทย ยำสลัดต่างๆ และมอบของที่ระลึกเป็นเข็มกลัดและหนังใหญ่สำหรับแขกผู้เข้าร่วมงาน  5. **การประชาสัมพันธ์** ระหว่างการจัดงาน วันที่ 1 พ.ค. 2558 ถึง 31 ต.ค. 2558 กษ.  ได้มีการประชาสัมพันธ์อาคารแสดงประเทศไทยผ่านสื่อต่างๆ จำนวน 748 ครั้ง ประกอบด้วย การประชาสัมพันธ์ในประเทศไทย จำนวน 545 ครั้ง โดยผ่านสื่อสิ่งพิมพ์ จำนวน 180 ครั้ง โทรทัศน์ จำนวน 126 ครั้ง สื่อวิทยุ  จำนวน 23 ครั้ง และสื่อออนไลน์ จำนวน 216 ครั้ง และการประชาสัมพันธ์ในสาธารณรัฐอิตาลี รวมจำนวน 298 ครั้ง โดยผ่านสื่อสิ่งพิมพ์ จำนวน 84 ครั้ง โทรทัศน์ จำนวน 17 ครั้ง วิทยุ จำนวน 4 ครั้ง และสื่อออนไลน์ จำนวน 193 ครั้ง  6. **การควบคุมกำกับการดำเนินงานอาคารแสดงประเทศไทย** กษ. โดยสำนักงานประสานโครงการ Universal Exhibition Milano 2015 ได้จัดทำโครงการสรรหาคัดเลือกและจัดส่งบุคลากรไปร่วมปฏิบัติงานประจำอาคารแสดงประเทศไทย เพื่อทำหน้าที่ควบคุม ดูแล และบริหารจัดการอาคารแสดงประเทศไทย แบ่งเป็น 2 รุ่น  รุ่นละ 5 คน ประกอบด้วย ผู้อำนวยการอาคารแสดงประเทศไทย (Pavilion Director) จำนวน 2 รุ่นๆ ละ 1 คน และเจ้าหน้าที่ประจำอาคารแสดงประเทศไทย จำนวน 2 รุ่นๆ ละ 4 คน  7. **การประเมินผลการดำเนินงาน** กษ. ได้ดำเนินการประเมินผู้เข้าชมอาคารแสดงประเทศไทย ในระหว่างการเปิดการแสดงอาคารแสดงประเทศไทย เพื่อทราบผลการรับรู้และความสนใจของงาน รวมทั้งทัศนคติในการจัดงานครั้งนี้ของประชาชนไทยต่อการจัดงานและเพื่อทราบผลการรับรู้ในภาพลักษณ์ของประเทศไทยและความพึงพอใจใน การจัดนิทรรศการของผู้เข้าชมงาน โดยในระหว่างเดือน พ.ค. – ส.ค. 2558 ได้ดำเนินการสำรวจข้อมูลดังกล่าวจาก ผู้เข้าชมอาคารแสดงไทย จำนวน 4,000 ตัวอย่าง ซึ่งจากการประเมินผลดังกล่าว ทำให้ทราบว่าถึงผลประโยชน์ที่ได้รับจากการเข้าร่วมงาน Expo Milano 2015 ในด้านต่างๆ ดังนี้  7.1 ด้านประชาสัมพันธ์ภาพลักษณ์ของประเทศ สามารถทำให้ผู้เข้าชมรู้จักประเทศไทยมากยิ่งขึ้น  ทั้งในแง่ที่เป็นประเทศที่มีความก้าวหน้าด้านการเกษตร การผลิตอาหาร มีการส่งออกสินค้าอาหาร ประเพณี วัฒนธรรม การท่องเที่ยว และความสำคัญของสถาบันกษัตริย์ในการพัฒนาการเกษตรของประเทศ  7.2 ด้านการประชาสัมพันธ์และสร้างความเชื่อมั่นในผลิตภัณฑ์อาหารไทย ทำให้ผู้เข้าชมรู้จักอาหารไทยเพิ่มขึ้นและเกิดความเชื่อมั่นที่จะบริโภค โดยภายหลังการเข้าชมกว่าร้อยละ 90 สนใจที่จะรับประทานอาหารไทย  7.3 ด้านการเปิดตลาดผลิตภัณฑ์อาหารของไทย โดยเฉพาะผลิตภัณฑ์อาหารพร้อมรับประทาน เช่น  ข้าวพร้อมแกงต่างๆ ไอศกรีมมะพร้าวน้ำหอม น้ำผลไม้ ซึ่งเป็นสินค้าที่พร้อมที่จะมาเปิดตลาดในอิตาลีและยุโรป  และมีผู้สนใจมาติดต่อเจรจาธุรกิจจำนวนหลายราย  7.4 ด้านการท่องเที่ยว โดยภายหลังเข้าชมอาคารแสดงประเทศไทยผู้เข้าชมกว่าร้อยละ 92  ให้ความสนใจที่จะมาท่องเที่ยวประเทศไทย  7.5 ด้านการพัฒนาความรู้ของเจ้าหน้าที่ ทำให้เจ้าหน้าที่จากหน่วยงานต่างๆ ไปประจำอาคารแสดงประเทศไทยและไปร่วมในกิจกรรมต่างๆ ได้รับทราบความก้าวหน้าในการพัฒนางานวิจัยด้านอาหาร การเกษตร  ของประเทศต่างๆ เพื่อเป็นแนวคิดการพัฒนางานที่รับผิดชอบ  7.6 ด้านการเพิ่มพูนประสบการณ์ในการบริหารจัดการงานนิทรรศการระดับโลก ทำให้ผู้รับผิดชอบโครงการได้มีโอกาสเรียนรู้การบริหารจัดการงาน Expo Milano 2015 ของสาธารณรัฐอิตาลี และแลกเปลี่ยนเรียนรู้ ในการเข้าร่วมงานกับประเทศต่างๆ  8. **ปัญหา/อุปสรรคในการดำเนินการ** การดำเนินการจัดแสดงนิทรรศการอาคารแสดงประเทศไทยได้มีการบริหารจัดการเป็นไปด้วยดี ไม่มีปัญหา  **มติ. ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (สำนักงานประสานงานโครงการ Universal Exhibition Milano 2015 สป.กษ.)  **ประโยชน์ที่ได้รับ :**  เพื่อแสดงถึงศิลปวัฒนธรรมอันงดงามและเป็นเอกลักษณ์ของแต่ละประเทศสู่สายตาอารยประเทศ และเผยแพร่วัฒนธรรมประเพณีไทยให้นานประเทศได้รู้จัก เพื่อแสดงศักยภาพของประเทศไทยในการเป็นแหล่งอาหารที่มีคุณภาพของโลก  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 4/2559 วันอังคาร ที่ 26 มกราคม 2559**

**กระทรวงเกษตรและสหกรณ์**

**เรื่องเพื่อทราบเป็นข้อมูล (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **260159**  **เรื่อง** **:** ดัชนีราคาและผลผลิตสินค้าเกษตรเดือนพฤศจิกายน 2558 และแนวโน้มเดือนธันวาคม 2558  **สารัตถะ :** กษ. เสนอ ครม. เพื่อทราบดัชนีราคาและผลผลิตสินค้าเกษตรเดือนพฤศจิกายน 2558 และแนวโน้มเดือนธันวาคม 2558  โดยมีรายละเอียดสรุปได้ ดังนี้  **ภาพรวมราคาสินค้าเกษตร**ของเดือน พ.ย. 58 **เมื่อเปรียบเทียบกับเดือนเดียวกันของปีที่ผ่านมา** พบว่า  ดัชนีราคาสินค้าเกษตร**ลดลง**ร้อยละ 7.60 สินค้าที่ราคาปรับตัว**ลดลง** ได้แก่ มันสำปะหลัง ยางพารา สุกร ไก่เนื้อ  และไข่ไก่ สินค้าที่ราคาปรับตัว**สูงขึ้น** ได้แก่ สับปะรดโรงงาน **เมื่อเปรียบเทียบกับเดือน ต.ค. ที่ผ่านมา** ดัชนีราคา**ลดลง** ร้อยละ 2.56 โดยสินค้าที่ราคาปรับตัว**ลดลง** ได้แก่ มันสำปะหลัง ข้าวโพดเลี้ยงสัตว์ ยางพารา สุกร ไก่เนื้อและไข่ไก่ สินค้าที่ราคาปรับตัว**สูงขึ้น** ได้แก่ สับปะรดโรงงาน  **ภาพรวมด้านการผลิตสินค้าเกษตร เมื่อเปรียบเทียบกับช่วงเดียวกันของปีที่ผ่านมา** ดัชนีผลผลิต**ลดลง**  ร้อยละ 26.23 สินค้าสำคัญที่ผลผลิต**ลดลง** ได้แก่ ข้าวเปลือก ยางพารา และปาล์มน้ำมัน สินค้าสำคัญที่ผลผลิต**เพิ่มขึ้น** ได้แก่ ข้าวโพดเลี้ยงสัตว์ สุกร ไก่เนื้อ และไข่ไก่ **และเมื่อเปรียบเทียบกับเดือน ต.ค. ที่ผ่านมา** ดัชนีผลผลิต**เพิ่มขึ้น**  ร้อยละ 68.44 สินค้าสำคัญที่ผลผลิต**เพิ่มขึ้น** ได้แก่ ข้าวเปลือก ข้าวโพดเลี้ยงสัตว์ ยางพารา และสับปะรดโรงงาน  สินค้าสำคัญที่ผลผลิต**ลดลง** ได้แก่ ปาล์มน้ำมัน และไข่ไก่  **ในเดือน ธ.ค. 58** คาดว่าดัชนีผลผลิตจะลดลงเมื่อเปรียบเทียบกับเดือน ธ.ค. 57 และเมื่อเปรียบเทียบกับ เดือน พ.ย. 58 สินค้าสำคัญที่ออกสู่ตลาดมากในเดือน ธ.ค. 58 ได้แก่ ข้าวนาปี อ้อยโรงงาน และยางพารา  **มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (สศก.)  **ประโยชน์ที่ได้รับ** :  เพื่อติดตามและเฝ้าระวังสถานการณ์ด้านราคา และการผลิตสินค้าเกษตร ทำให้ทราบถึงแนวโน้มของปัญหาที่จะเกิดขึ้นในภาคเกษตร  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 4/2559 วันอังคาร ที่ 26 มกราคม 2559**

**กระทรวงเกษตรและสหกรณ์**

**เรื่องเพื่อทราบเป็นข้อมูล (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **260159**  **เรื่อง** **:** ดัชนีราคาและผลผลิตสินค้าเกษตรเดือนธันวาคม 2558 และแนวโน้มเดือนมกราคม 2559  **สารัตถะ :** กษ. เสนอ ครม. เพื่อทราบดัชนีราคาและผลผลิตสินค้าเกษตรเดือนธันวาคม 2558 และแนวโน้มเดือนมกราคม 2559  โดยมีรายละเอียดสรุปได้ ดังนี้  **ภาพรวมราคาสินค้าเกษตร**ของเดือน ธ.ค. 58 **เมื่อเปรียบเทียบกับเดือนเดียวกันของปีที่ผ่านมา** พบว่า ดัชนีราคาสินค้าเกษตร**ลดลง**ร้อยละ 4.91 สินค้าที่ราคาปรับตัว**ลดลง** ได้แก่ ยางพารา สุกร และไก่เนื้อ สินค้าที่ราคาปรับตัว**สูงขึ้น** ได้แก่ สับปะรดโรงงาน **เมื่อเปรียบเทียบกับเดือน พ.ย. ที่ผ่านมา** ดัชนีราคา**เพิ่มขึ้น** ร้อยละ 0.73  โดยสินค้าที่ราคาปรับตัว**สูงขึ้น** ได้แก่ ปาล์มน้ำมัน สินค้าที่ราคาปรับตัว**ลดลง** ได้แก่ มันสำปะหลัง ยางพารา  สับปะรดโรงงาน ไข่ไก่  **ภาพรวมด้านการผลิตสินค้าเกษตร เมื่อเปรียบเทียบกับช่วงเดียวกันของปีที่ผ่านมา** ดัชนีผลผลิต**เพิ่มขึ้น**  ร้อยละ 42.92 สินค้าสำคัญที่ผลผลิต**เพิ่มขึ้น** ได้แก่ ข้าวเปลือก ไก่เนื้อ และไข่ไก่ สินค้าสำคัญที่ผลผลิต**ลดลง**  ได้แก่ มันสำปะหลัง ข้าวโพดเลี้ยงสัตว์ และสับปะรดโรงงาน **และเมื่อเปรียบเทียบกับเดือน พ.ย. ที่ผ่านมา**  ดัชนีผลผลิต**เพิ่มขึ้น** ร้อยละ 4.63 สินค้าสำคัญที่ผลผลิต**เพิ่มขึ้น** ได้แก่ มันสำปะหลัง ยางพารา สับปะรดโรงงาน และไข่ไก่ สินค้าสำคัญที่ผลผลิต**ลดลง** ได้แก่ ข้าวเปลือก และข้าวโพดเลี้ยงสัตว์  **ในเดือน ม.ค. 59** คาดว่าดัชนีผลผลิตจะลดลงเมื่อเปรียบเทียบกับเดือน ม.ค. 58 และจะเพิ่มขึ้นเมื่อเปรียบเทียบกับเดือน ธ.ค. 58 สินค้าสำคัญที่ออกสู่ตลาดมากในเดือน ม.ค. 59 ได้แก่ มันสำปะหลัง อ้อยโรงงาน และหอมแดง  **มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (สศก.)  **ประโยชน์ที่ได้รับ :**  เพื่อติดตามและเฝ้าระวังสถานการณ์ด้านราคา และการผลิตสินค้าเกษตร ทำให้ทราบถึงแนวโน้มของปัญหาที่จะเกิดขึ้นในภาคเกษตร  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 4/2559 วันอังคารที่ 26 มกราคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **260159**  **เรื่อง** **:** ขอความเห็นชอบในการประกาศพื้นที่ควบคุมร่วมกัน (CCA) ณ จุดผ่านแดนมุกดาหาร  **สารัตถะ :** คค. เสนอ ครม. พิจารณาให้ความเห็นชอบให้ รมว.คค. ประกาศพื้นที่บริเวณด่านสะพานมิตรภาพ 2 (มุกดาหาร – สะหวันนะเขต) ตำบลบางทรายใหญ่ อำเภอเมือง จังหวัดมุกดาหาร เป็นพื้นที่ควบคุมร่วมกัน (CCA)  ณ จุดผ่านแดนมุกดาหาร  โดยมีรายละเอียดสรุปได้ ดังนี้  1. ครม. ได้มีมติเมื่อวันที่ 23 พ.ย. 2542 ดังนี้  1.1 อนุมัติให้ประเทศไทยเข้าร่วมเป็นภาคีความตกลงว่าด้วยการอำนวยความสะดวกในการขนส่งสินค้าและผู้โดยสารระหว่าง ไทย – ลาว – เวียดนาม  1.2 ให้ความเห็นชอบให้ รมว.คค. เป็นผู้ลงนามฝ่ายไทย ทั้งนี้ หากมีความจำเป็นต้องแก้ไขปรับปรุงร่าง ความตกลงฯ ที่ไม่ใช่สาระสำคัญก่อนลงนาม และเป็นประโยชน์ต่อฝ่ายไทย ก็ให้ คค. สามารถดำเนินการได้โดยประสานกับกรมสนธิสัญญาและกฎหมาย กต.  โดยให้ คค. รับข้อสังเกตของ ครม. ไปดำเนินการด้วยว่าความตกลงนี้ควรมีความชัดเจนในการปฏิบัติ ว่าประเทศที่ไม่ใช่ภาคีคู่สัญญาจะขนส่งสินค้าและบุคคลผ่านประเทศไทยไปยังประเทศลาวและเวียดนาม หรือผ่านประเทศไทยไปยังประเทศนั้น จากประเทศลาวและเวียดนามไม่ได้  2. ครม. ได้มีมติเมื่อวันที่ 7 ส.ค. 2550 อนุมัติการลงนามบันทึกความเข้าใจในการเริ่มใช้ความตกลงใน การอำนวยความสะดวกการขนส่งข้ามพรมแดนของสินค้าและบุคคลที่จุดผ่านแดน แดนสะหวัน – ลาวบาว และจุดผ่านแดนมุกดาหารและสะหวันนะเขต ตามที่ คค. เสนอ  3. คค. ได้จัดทำ พ.ร.บ. การอำนวยความสะดวกในการขนส่งข้ามพรมแดน พ.ศ. 2556 เพื่อใช้เป็นกฎหมายกลางในการรองรับการดำเนินการ ซึ่งมาตรา 4 ของ พ.ร.บ. ดังกล่าวกำหนดให้ รมว.คค. โดยความเห็นชอบของ ครม.  มีอำนาจประกาศกำหนดให้พื้นที่ในเขตศุลกากร สถานี ท่าเรือ หรือพื้นที่หนึ่งพื้นที่ใดที่เหมาะสมสำหรับการดำเนินพิธีการ เป็นพื้นที่ CCA ในราชอาณาจักร  4. กรมศุลกากรได้จัดทำ พ.ร.บ. ศุลกากร (ฉบับที่ 22) พ.ศ. 2557 เพื่อกำหนดพื้นที่ควบคุมร่วมกัน  และกำหนดหลักเกณฑ์ในการดำเนินพิธีการศุลกากรในพื้นที่ดังกล่าวด้วย  5. คค. รายงานว่า ประเทศไทยเข้าร่วมเป็นภาคีความตกลงว่าด้วยการขนส่งข้ามพรมแดนในอนุภูมิภาค ลุ่มแม่น้ำโขง (GMS Cross – Border Transport Agreement : CBTA) เมื่อวันที่ 26 พ.ย. 2542 และได้ให้สัตยาบันภาคผนวกและพิธีสารแนบท้ายความตกลงฯ ครบทั้ง 20 ฉบับแล้ว เมื่อวันที่ 30 มี.ค. 2558 ซึ่งความตกลงดังกล่าวกำหนดให้ประเทศภาคีความตกลงฯ ดำเนินพิธีการตรวจแบบเบ็ดเสร็จ ณ จุดเดียว (Single Stop Inspection : SSI)  โดยให้เจ้าหน้าที่ CIQ (Custom/Immigration/Quarantine) ประจำจุดผ่านแดนของประเทศภาคีที่มีพรมแดนติดกันปฏิบัติงานร่วมกันในพื้นที่ควบคุมร่วมกัน (Common Control Area : CCA)  6. ครม. ได้มีมติเมื่อวันที่ 9 ธ.ค. 2557 อนุมัติให้แต่งตั้งคณะกรรมการของ คค. จำนวน 9 คณะ ซึ่งรวมถึงคณะกรรมการอำนวยความสะดวกการขนส่งแห่งชาติ (National Transport Facilitation Committee : NTFC)  โดยมี รมว.คค. เป็นประธาน มีอำนาจหน้าที่สำคัญในการประสาน ติตาม ประมวลผล จัดทำข้อเสนอต่อรัฐบาล เพื่อปรับปรุงแก้ไขกฎหมาย กฎ ระเบียบ และข้อบังคับต่างๆ ที่เกี่ยวข้อง เป็นหน่วยงานแห่งชาติในการประสานงานติดต่อกับ NTFC ของประเทศอื่นๆ เพื่อให้มีการดำเนินงานตามความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง รวมถึงแต่งตั้งคณะอนุกรรมการและผู้ช่วยเลขานุการเพื่อปฏิบัติงานได้ตามความจำเป็น  7. ที่ประชุม NTFC ครั้งที่ 1/2558 เมื่อวันที่ 11 พ.ค. 2558 มีมติเห็นชอบให้มีการจัดตั้งคณะอนุกรรมการเพื่อพิจารณารายละเอียดการกำหนดพื้นที่ควบคุมร่วมกัน (CCA) มีรองปลัด คค. (หัวหน้ากลุ่มภารกิจด้านการขนส่ง)  เป็นประธานคณะอนุกรรมการ โดยในส่วนของจุดผ่านแดนมุกดาหารให้ดำเนินการหารือกับฝ่ายลาวในการดำเนินพิธีการ SSI และการตรวจปล่อยในบริเวณเดียวกัน โดยหน่วยที่เกี่ยวข้อง ณ ด่านพรมแดนของประเทศใดประเทศหนึ่ง  (Single Window Inspection : SWI) ร่วมกันทั้งในเรื่องความพร้อมของพื้นที่และการปฏิบัติงานร่วมกัน  8. ประชุมคณะอนุกรรมการเพื่อพิจารณารายละเอียดการกำหนดพื้นที่ควบคุมร่วมกัน ครั้งที่ 1/2558  เมื่อวันที่ 2 ก.ค. 2558 เห็นชอบให้มีการหารือร่วมกับฝ่ายลาว และให้มีการจัดตั้งคณะทำงานร่วมเฉพาะกิจของหน่วยงาน CIQ (Custom/Immigration/Quarantine) ระหว่าง 2 ประเทศ เพื่อดำเนินพิธีการ SSI และ SWI  ณ จุดผ่านแดน มุกดาหาร – สะหวันนะเขต ซึ่งทั้งสองฝ่ายได้หารือร่วมกันเมื่อวันที่ 7 ก.ค. 2558 และเห็นชอบการจัดตั้งคณะทำงานเฉพาะกิจฯ ตามที่ฝ่ายไทยเสนอ  9. คณะผู้แทนไทยและลาวได้เข้าร่วมการประชุมคณะทำงานเฉพาะกิจร่วม ไทย – ลาว เพื่อเจรจาดำเนินพิธีการ SSI และ SWI ในพื้นที่ CCA ณ จุดผ่านแดนมุกดาหาร – สะหวันนะเขต ครั้งที่ 1/2558 เมื่อวันที่ 10 – 11 ส.ค. 2558 และครั้งที่ 2/2558 เมื่อวันที่ 21 – 23 ก.ย. 2558 ณ จังหวัดมุกดาหาร และครั้งที่ 3/2558 เมื่อวันที่  9 – 11 พ.ย. 2558 ณ แขวงสะหวันนะเขต สปป.ลาว โดยทั้งสองฝ่ายได้พิจารณาการปรับปรุงแก้ไขบันทึกความเข้าใจในการเริ่มใช้ความตกลงในการอำนวยความสะดวกการขนส่งข้ามพรมแดนของสินค้าและบุคคลที่จุดผ่านมุกดาหารและสะหวันนะเขต (The Initial Implementation of the Cross – Border Transport Agreement : IICBTA) และเอกสารแนบท้าย 1, 2 และ 3 ที่เกี่ยวข้องกับการดำเนินการ SSI และ SWI ของหน่วยงาน ณ ด่านพรมแดน  เวลาเปิด – ปิดด่าน และรายการสินค้าเน่าเสียง่าย เพื่อจัดทำเป็นร่างบทเพิ่มเติม (Addendum) รวมถึงได้พิจารณา การจัดทำข้อกำหนดทางเทคนิค (Technical Arrangement) ใน 6 สาขา ได้แก่ 1) สาขาศุลกากร 2) สาขาตรวจคนเข้าเมือง 3) สาขาสุขอนามัยคน 4) สาขาสุขอนามัยพืช 5) สาขาสุขอนามัยสัตว์ และ 6) สาขาผลิตภัณฑ์เพื่อสุขภาพ  เพื่อกำหนดรายละเอียดและแนวทางการปฏิบัติงานในแต่ละสาขาเพื่อปฏิบัติงานร่วมกัน นอกจากนี้ที่ประชุมเห็นชอบ ให้เริ่มดำเนินพิธีการ SSI/SWI ในพื้นที่ CCA ณ จุดผ่านแดนมุกดาหาร – สะหวันนะเขต ภายในเดือน ม.ค. 2559  10. คค. ได้จัดเตรียมพื้นที่ของกรมทางหลวงบริเวณด่านสะพานมิตรภาพ 2 (มุกดาหาร – สะหวันนะเขต) จำนวน 15 ไร่ สำหรับเป็นพื้นที่ CCA ณ จุดผ่านแดนมุกดาหารไว้แล้ว โดยการดำเนินพิธีการ SSI/SWI ระยะที่ 1  จะดำเนินการเฉพาะสินค้าและบุคคลที่โดยสารมากับรถสินค้าเท่านั้น ซึ่งในอนาคตอาจมีการพิจารณาดำเนินพิธีการ SSI/SWI ระยะที่ 2 สำหรับผู้โดยสารรถประจำทางและรถยนต์ส่วนบุคคลด้วย จึงมีความจำเป็นจะต้องออกประกาศกำหนดพื้นที่ครอบคลุมบริเวณด่านสะพานมิตรภาพ 2 (มุกดาหาร – สะหวันนะเขต) จำนวน 63 ไร่ เพื่อรองรับ การดำเนินการที่กล่าวมาข้างต้น  11. การประกาศพื้นที่ CCA เป็นการดำเนินการตามพันธกรณีของไทยในฐานะประเทศภาคีความตกลงว่าด้วยการขนส่งข้ามพรมแดนในอนุภูมิภาคลุ่มแม่น้ำโขง และมาตรา 4 แห่ง พ.ร.บ. การอำนวยความสะดวกในการขนส่ง ข้ามพรมแดน พ0.ศ. 2556 ซึ่ง คค. จะต้องดำเนินการประกาศกำหนดพื้นที่ CCA เพื่อรองรับการดำเนินพิธีการ SSI และ SWI ณ จุดผ่านแดนมุกดาหาร – สะหวันนะเขต ให้เริ่มดำเนินการภายในเดือน ม.ค. 2559 ซึ่งการดำเนินการดังกล่าว อยู่ในอำนาจของ รมว.คค. โดยความเห็นชอบของ ครม.  ความเห็นของ กษ.  กษ. ได้พิจารณาแล้ว เห็นว่า เนื่องจาก คค. แจ้งว่า การประกาศพื้นที่ควบคุมร่วมกัน Common Control  Area : CCA) เป็นการดำเนินการตามพันธกรณีของไทยในฐานะประเทศภาคีความตกลงว่าด้วยการขนส่งข้ามพรมแดน ในอนุภูมิภาคลุ่มแม่น้ำโขง (GMS Cross – Border Transport Agreement : CBTA) กษ. จึงสนับสนุนการประกาศพื้นที่ควบคุมร่วมกัน ณ จุดผ่านแดนมุกดาหาร เพื่อรองรับการดำเนินงานตามความตกลง CBTA และยังเป็นการอำนวย ความสะดวกในการขนส่งข้ามพรมแดนระหว่างไทยกับประเทศเพื่อนบ้านให้เป็นไปอย่างราบรื่นยิ่งขึ้น  **มติ ครม. :** เห็นชอบให้ รมว.คค. ประกาศพื้นที่บริเวณด่านสะพานมิตรภาพ 2 (มุกดาหาร –สะหวันนะเขต)  ตำบลบางทรายใหญ่ อำเภอเมือง จังหวัดมุกดาหาร เป็นพื้นที่ควบคุมร่วมกัน (CCA) ณ จุดผ่านแดนมุกดาหาร ตามที่ คค. เสนอ | **หน่วยงานที่รับผิดชอบ** : คค./กษ. (สกต.)  **ประโยชน์ที่ได้รับ :**  เพื่อรองรับการดำเนินงานตามความตกลง CBTA และยังเป็นการอำนวยความสะดวกในการขนส่งข้ามพรมแดนระหว่างไทยกับประเทศเพื่อนบ้านให้เป็นไปอย่างราบรื่นยิ่งขึ้น  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 4/2559 วันอังคารที่ 26 มกราคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **260159**  **เรื่อง** **:** การอนุมัติวงเงินลงทุนในการจัดตั้งธนาคารเพื่อการลงทุนในโครงสร้างพื้นฐานเอเชียในส่วนของประเทศไทย  **สารัตถะ :** กค. เสนอ ครม. พิจารณา ดังนี้  1. อนุมัติวงเงินสำหรับการลงทุนเงินในการจัดตั้งธนาคารเพื่อการลงทุนในโครงสร้างพื้นฐานเอเชีย (Asian Infrastructure Investment Bank: AIIB) เต็มจำนวนตามสัดส่วนที่ประเทศไทยได้รับจัดสรรตามขนาดเศรษฐกิจ โดยคิดเป็นเงินทุนที่ต้องชำระ ดังนี้   |  |  |  |  |  | | --- | --- | --- | --- | --- | | **สัดส่วนการลงเงินทุน (ร้อยละ)** | **สกุลเงิน** | **Subscribed Capital** | **Paid – in Capital** | **ชำระเป็นงวดๆ(เป็นเวลา 5 ปี)** | | 1.4275 | มูลค่า (ล้านดอลลาร์สหรัฐ) | 1,427.53 | 285.51 | 57.102 | | มูลค่า (ล้านบาท) | 52,818.61 | 10,563.83 | 2,112.78 |   \*คำนวณ ณ อัตราแลกเปลี่ยน 37 บาท ต่อ 1 ดอลลาร์สหรัฐ  โดยจะแบ่งการชำระออกเป็น 5 งวด ในระหว่างปี 2559 – 2563 โดยเบิกจ่ายจากเงิน งบประมาณรายจ่ายประจำปี ดังนี้   |  |  |  |  |  |  | | --- | --- | --- | --- | --- | --- | | **ชำระเงินทุน** | **งวดที่ 1** | **งวดที่ 2** | **งวดที่ 3** | **งวดที่ 4** | **งวดที่ 5** | | **ปีงบประมาณ** | \*\*2559 หรือ 2560 | 2560 | 2561 | 2562 | 2563 | | **มูลค่า (ล้านดอลลาร์สหรัฐ)** | 57.102 | 57.102 | 57.102 | 57.102 | 57.102 | | **มูลค่า (ล้านบาท\*)** | 2,112.78 | 2,112.78 | 2,112.78 | 2,112.78 | 2,112.78 |   \*คำนวณ ณ อัตราแลกเปลี่ยน 37 บาท ต่อ 1 ดอลลาร์สหรัฐ  \*\* เบิกจ่ายจากเงินงบประมาณรายจ่ายประจำปี 2559 รายการเงินสำรองจ่ายเพื่อกรณีฉุกเฉินหรือจำเป็น  2. เสนอร่างพระราชบัญญัติให้อำนาจปฏิบัติการเกี่ยวกับธนาคารเพื่อการลงทุนในโครงสร้างพื้นฐานเอเชีย  พ.ศ. .... และข้อบทของความตกลงในการจัดตั้ง AIIB ที่ได้ลงนามแล้ว พร้อมคำแปล ความตกลงฯ ให้คณะกรรมการประสานงานสภานิติบัญญัติแห่งชาติ พิจารณา ก่อนเสนอสภานิติบัญญัติแห่งชาติ (สนช.) ต่อไป  3. ให้ความเห็นชอบการให้สัตยาบันข้อบทของความตกลงฯ ที่ลงนามไปแล้วหลังจากที่พระราชบัญญัติฯ  มีผลใช้บังคับแล้ว  4. มอบหมายกระทรวงการต่างประเทศ (กต.) จัดทำสัตยาบันสารหลังจากที่ร่างพระราชบัญญัติฯ มีผลใช้บังคับแล้ว เพื่อให้ กค. ดำเนินการในส่วนที่เกี่ยวข้องต่อไป  โดยมีรายละเอียดสรุปได้ ดังนี้  1. สืบเนื่องจากประเทศไทยตกลงจะเข้าเป็นภาคีสมาชิกข้อบทของความตกลงว่าด้วยธนาคารเพื่อการลงทุน ในโครงสร้างพื้นฐานเอเชีย (Articles of Agreement of the Asian Infrastructure Investment Bank) เพื่อร่วมจัดตั้งธนาคารเพื่อการลงทุนในโครงสร้างพื้นฐานเอเชีย (Asian Infrastructure Investment Bank : AIIB) โดยประเทศไทย จะเข้าร่วมเป็นสมาชิกผู้ก่อตั้ง AIIB โดยได้มีการริเริ่มดำเนินการมาตั้งแต่ปี พ.ศ. 2557 เป็นต้นมา และผู้แทนไทย โดยเอกอัครราชการทูตไทยประจำสาธารณรัฐประชาชนจีนได้ลงนามในข้อบทของความตกลงฯ แล้ว เมื่อวันที่ 29 ก.ย. 2558 แต่โดยที่ในการปฏิบัติตามข้อบทของความตกลงฯ ในการจัดตั้ง AIIB จะต้องมีการออกกฎหมาย เพื่อกำหนดสถานะทางกฎหมายแก่ธนาคารฯ รวมทั้งการให้เอกสิทธิ์และความคุ้มกันแก่ธนาคารฯ และบุคลากรของธนาคารฯ  เพื่อให้ประเทศไทยเข้าเป็นภาคีสมาชิกข้อบทของความตกลงฯ ได้อย่างสมบูรณ์ และสามารถถือเอาสิทธิประโยชน์จากธนาคารฯ ได้ ซึ่งคณะรัฐมนตรีได้มีมติ อนุมัติหลักการร่างพระราชบัญญัติให้อำนาจปฏิบัติการเกี่ยวกับธนาคารเพื่อการลงทุนในโครงสร้างพื้นฐานเอเชีย พ.ศ. .... แล้วเมื่อวันที่ 18 ส.ค. 2558 ทั้งนี้ ข้อบทของความตกลงในการจัดตั้ง AIIB  ได้มีผลใช้บังคับแล้ว เมื่อวันที่ 25 ธ.ค. 2558 และ AIIB ได้มีกำหนดจัดพิธีเปิดทำการและการประชุมสภาผู้ว่าการธนาคารเพื่อการลงทุนในโครงสร้างพื้นฐานเอเชีย ครั้งที่ 1 และการประชุมอื่น ๆ ที่เกี่ยวข้อง ระหว่างวันที่ 16 – 18  ม.ค. 2559 และจะมีการประชุมประจำปีครั้งแรกอย่างเป็นทางการในเดือน มิ.ย. 2559  2. คณะกรรมการกฤษฎีกา (คณะที่ 6) ได้ตรวจพิจารณาร่างพระราชบัญญัติดังกล่าวเสร็จเรียบร้อยแล้ว โดย **ร่างพระราชบัญญัติฯ มีสาระสำคัญเป็นการกำหนดให้อำนาจรัฐบาลปฏิบัติการเกี่ยวกับธนาคาร และการยอมรับสถานะความเป็นนิติบุคคลของธนาคาร รวมทั้งการให้เอกสิทธิ์ ความคุ้มกัน และการยกเว้นภาษีอากรแก่ธนาคาร และบุคลากรของธนาคาร** ซึ่งในชั้นการตรวจพิจารณามีการแก้ไขเพิ่มเติมหลายประการซึ่ง กค. เห็นชอบด้วยแล้ว โดยมีรายละเอียด ดังนี้  2.1 **แก้ไขบทนิยาม** คำว่า “ความตกลง” เป็น “ข้อบทของความตกลง” เพื่อให้ตรงตามชื่อภาษาอังกฤษ ของข้อบทความตกลงฯ ทั้งนี้ ได้กำหนดให้แนบข้อบทของความตกลงฯ ไว้ท้ายพระราชบัญญัติฯ ด้วย เพื่อให้ประชาชนสามารถเข้าถึงและเข้าใจเนื้อหาของข้อบทของความตกลงฯ ดังกล่าว  2.2 **วันใช้บังคับ**  2.2.1 กำหนดให้ร่างพระราชบัญญัตินี้มีผลใช้บังคับ ตั้งแต่วันถัดจากวันประกาศในราชกิจจานุเบกษาเป็นต้นไป เพื่อให้มีผลเป็นกฎหมายโดยสมบูรณ์ **ซึ่งเมื่อเป็นกฎหมายแล้ว กต. จะต้องดำเนินการให้สัตยาบันเพื่อเข้าเป็นภาคีข้อบทของความตกลงฯ ต่อไป**  2.2.2 เพิ่มเติมวันมีผลใช้บังคับสำหรับกรณีบทบัญญัติบางมาตรา ได้แก่ มาตรา 5 (การจัดให้มีหน่วยงานติดต่อระหว่างประเทศกับธนาคารฯ) มาตรา 6 (การกำหนดสถานที่รับฝากเงินและสินทรัพย์) มาตรา 7 (การกำหนดให้รัฐมนตรีว่าการกระทรวงการคลังมีอำนาจทำการแทนรัฐบาลเพื่อถือเอาประโยชน์จากสมาชิกภาพ) มาตรา 8 (การแต่งตั้งผู้ว่าการและผู้ว่าการสำรอง) และมาตรา 9 (การยอมรับนับถือธนาคารเป็นนิติบุคคลและการได้รับเอกสิทธิ์และความคุ้มกัน) โดย**กำหนดให้มีผลใช้บังคับตั้งแต่วันที่ข้อบทของความตกลงฯ มีผลใช้บังคับกับประเทศไทยแล้วเป็นต้นไป โดยประกาศในราชกิจจานุเบกษา** ทั้งนี้ เนื่องจากมาตราต่างๆ ข้างต้นบัญญัติขึ้นเพื่อรองรับการปฏิบัติตามข้อผูกพันในข้อบทของความตกลงฯ ซึ่งประเทศไทยต้องปฏิบัติเมื่อได้เข้าเป็นภาคีข้อบทของความตกลงฯ โดยสมบูรณ์ และข้อบทของความตกลงนั้นมีผลใช้บังคับแล้ว จึงสมควรกำหนดให้มาตราดังกล่าวมีผลใช้บังคับในวันเดียวกับวันที่ข้อบทของความตกลงฯ มีผลใช้บังคับกับประเทศไทย (วันที่มอบสัตยาบันสาร) โดยประกาศในราชกิจจานุเบกษาเพื่อทราบโดยทั่วกัน  2.3 **เพิ่มบทบัญญัติให้รัฐมนตรีว่าการกระทรวงการคลังมีอำนาจทำการแทนรัฐบาลเพื่อถือเอาประโยชน์จากสมาชิกภาพในธนาคารตามที่กำหนดไว้ในข้อบทของความตกลง** เพื่อให้อำนาจเป็นการทั่วไปแก่รัฐมนตรี ว่ากระทรวงการคลังในการปฏิบัติการเกี่ยวกับธนาคารเพื่อถือเอาประโยชน์หรือปกป้องผลประโยชน์ของไทยในฐานะ เป็นสมาชิกของธนาคาร เช่น การขอความช่วยเหลือทางการเงินจากธนาคาร  2.4 **เพิ่มบทบัญญัติกำหนดให้รัฐมนตรีว่าการกระทรวงการคลังเป็นผู้ว่าการและปลัดกระทรวงการคลังเป็นผู้ว่าการสำรองของประเทศไทยในสภาผู้ว่าการของธนาคารโดยตำแหน่ง** เพื่อให้สอดคล้องกับข้อบทของ ความตกลงข้อ 22 ที่กำหนดให้แต่ละประเทศสมาชิกแต่งตั้งผู้ว่าการและผู้ว่าการสำรอง  2.5 กำหนดเพิ่มประเภทบุคลากรของธนาคารที่จะได้รับเอกสิทธิ์และความคุ้มกัน ได้แก่ ประธาน  รองประธาน และที่ปรึกษาซึ่งปฏิบัติงานของธนาคาร เพื่อให้ตรงกับประเภทบุคคลที่กำหนดในข้อ 50 แห่งข้อบทของความตกลงฯและเพิ่มเติมให้ได้รับการยกเว้นภาษีอากรด้วย  2.6 กำหนดให้รัฐมนตรีว่าการกระทรวงการคลังและรัฐมนตรีว่าการกระทรวงการต่างประเทศรักษาการ ตามพระราชบัญญัตินี้ในส่วนที่เกี่ยวข้องกับอำนาจหน้าที่ของตน  3. เนื่องจากคณะรัฐมนตรีได้มีมติเมื่อวันที่ 18 ส.ค. 2558 และ 22 ก.ย. 2558 ให้ กค. เสนอคณะรัฐมนตรีอนุมัติวงเงินในการจัดตั้ง AIIB ก่อนเสนอ ร่างพระราชบัญญัติฯ ต่อ สนช. พร้อมกับความตกลงในการจัดตั้ง AIIB  ที่ลงนามแล้ว กค. จึงจำเป็นต้องดำเนินการตามมติคณะรัฐมนตรีดังกล่าว โดยขอให้คณะรัฐมนตรีอนุมัติวงเงิน  (ซึ่งเป็นไปตามกรอบวงเงินที่คณะรัฐมนตรีมีมติอนุมัติไว้เมื่อวันที่ 22 ก.ย. 2558) ทั้งนี้ ในส่วนของการเบิกจ่ายงบประมาณระหว่างปีงบประมาณ 2559- 2563 เพื่อการชำระเงินลงทุนของไทย AIIB กำหนดให้ชำระเป็น 5 งวด ระหว่างปี 2559 – 2560 ดังนี้  3.1 **เงินงวดที่ 1 มีกำหนดชำระในวันหรือก่อนวันที่ประเทศไทยยื่นสัตยาบันสารต่อ AIIB (**Ratification**)** ซึ่งจะต้องไม่ช้ากว่าวันที่ 31 ธ.ค. 2559 ทั้งนี้ ความตกลงฯ ได้มีผลบังคับใช้แล้วเมื่อวันที่ 25 ธ.ค. 2558 และ AIIB จะมีมีการประชุมประจำปีครั้งแรกอย่างเป็นทางการในเดือน มิ.ย. 2559 ดังนั้น เพื่อให้ประเทศไทย สามารถเข้าเป็นสมาชิกโดยสมบูรณ์และมีสิทธิออกเสียงในการกำหนดทิศทางการดำเนินงานของ AIIB จึงจำเป็นต้องเร่งดำเนินกระบวนการภายในเพื่อให้ประเทศไทยสามารถให้สัตยาบันต่อความตกลงฯ โดยเร็ว ในกรณีนี้ จะขอเบิกจ่ายทุนงวดแรกจากเงินงบประมาณรายจ่ายประจำปีงบประมาณ พ.ศ. 2559 รายการเงินสำรองจ่ายเพื่อกรณีฉุกเฉินหรือจำเป็น  3.2 **เงินงวดที่ 2 มีกำหนดชำระในเดือน ธ.ค. 2559** ดังนั้น การชำระเงินงวดที่ 2 จะขอเบิกจ่ายจาก เงินงบประมาณรายจ่ายประจำปีงบประมาณ พ.ศ. 2560  3.3 **เงินงวดที่ 3 4 และ 5 มีกำหนดชำระในเดือน ธ.ค. ของปี 2560 ปี 2561 และปี 2562**  จะขอเบิกจ่ายจากเงินงบประมาณรายจ่ายประจำปี งบประมาณ พ.ศ. 2561 พ.ศ. 2562 และ พ.ศ. 2563 ตามลำดับ  อย่างไรก็ตาม หากไม่สามารถชำระเงินทุนงวดแรก ตามข้อ 3.1 จากงบประมาณรายจ่ายประจำปีงบประมาณ พ.ศ. 2559 รายการเงินสำรองจ่ายเพื่อกรณีฉุกเฉินหรือจำเป็นได้ทันปีงบประมาณรายจ่ายประจำปี พ.ศ. 2559  การชำระเงินงวดที่ 1 และงวดที่ 2 จะขออนุมัติให้เบิกจ่ายเงินงบประมาณรายจ่ายประจำปีงบประมาณ พ.ศ. 2560  ทั้ง 2 งวด  4. หน่วยงานที่เกี่ยวข้องได้เคยเสนอความเห็นเกี่ยวกับเรื่องดังกล่าวเพื่อประกอบการพิจารณาของคณะรัฐมนตรีเมื่อวันที่ 22 ก.ย. 2558 แล้ว โดย **สำนักงบประมาณ (สงป.) สคก. และสำนักงานคณะกรรมการพัฒนาการเศรษฐกิจและสังคมแห่งชาติ** เห็นชอบกรอบวงเงินการลงทุนใน AIIB ตามสัดส่วนที่ได้รับการจัดสรรตามขนาดเศรษฐกิจ โดยเห็นว่าการลงทุนเต็มจำนวนจะช่วยให้ไทยเป็นผู้นำในกลุ่มออกเสียง และจะได้รับประโยชน์จากการลงทุน รวมถึงประเด็นด้านความสัมพันธ์กับสาธารณรัฐประชาชนจีน นอกจากนี้จะทำให้ไทยสามารถมีส่วนร่วมในการกำหนดนโยบาย โครงสร้าง และทิศทางการดำเนินงานของ AIIB ได้ ขณะที่**ธนาคารแห่งประเทศไทย (ธปท.)** เห็นว่า ไทยสามารถ ลดสัดส่วนการลงทุนอยู่ที่ร้อยละ 80 ของสัดส่วนที่ได้รับจัดสรร ซึ่งจะเป็นการลดภาระงบประมาณแต่ยังคงรักษาบทบาทความเป็นผู้นำในกลุ่มออกเสียงของไทยได้ อย่างไรก็ดี การลดสัดส่วนการลงทุนอาจส่งผลกระทบด้านลบต่อภาพลักษณ์และความสัมพันธ์ระหว่างไทยกับจีนได้ ธปท. จึงไม่ขัดข้องต่อการลงทุนตามสัดส่วนได้รับการจัดสรร  **มติ. ครม. :** เห็นชอบข้อบทของความตกลงว่าด้วยธนาคารเพื่อการลงทุนในโครงการพื้นฐานเอเชีย (Articles of Agreement of the Asian Infrastructure Investment Bank) และร่าง พ.ร.บ. ให้อำนาจปฏิบัติการเกี่ยวกับธนาคารเพื่อการลงทุนในโครงสร้างพื้นฐานเอเชีย พ.ศ. .... ไปยัง สนช. เพื่อพิจารณาต่อไป | **หน่วยงานที่รับผิดชอบ** : กค./ กษ. (สศก.)  **ประโยชน์ที่ได้รับ :**  เพื่อให้ประเทศไทย สามารถเข้าเป็นสมาชิกโดยสมบูรณ์และมีสิทธิออกเสียงในการกำหนดทิศทางการดำเนินงานของ AIIB  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 4/2559 วันอังคารที่ 26 มกราคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **260159**  **เรื่อง** **:** ร่างข้อตกลงร่วมโครงการ Technical Assistance of Sewage Technology in Collaboration with Public and Private Sectors in Thailand ระหว่างองค์การจัดการน้ำเสียกับหน่วยงานระบายน้ำของประเทศญี่ปุ่น  **สารัตถะ :** ทส. เสนอ ครม. พิจารณา ให้ความเห็นชอบ ดังนี้  1. ร่างข้อตกลงร่วมโครงการ Technical Assistance of Sewage Technology in Collaboration  with Public and Private Sectors in Thailand ระหว่างองค์การจัดการน้ำเสีย (อจน.) กับ Saitama Prefectural Government Bureau of Public Sewerage works (SAITAMA) ภายใต้โครงการความร่วมมือขององค์การ ความร่วมมือระหว่างประเทศของญี่ปุ่น (Japan International Cooperation Agency : JICA)  2. ให้ผู้แทน องค์การจัดการน้ำเสีย (อจน.) เป็นผู้ลงนามในร่างข้อตกลงร่วมฯ  โดยมีรายละเอียดสรุปได้ ดังนี้  1. ครม. ได้มีมติเมื่อวันที่ 13 มี.ค. 2555 เห็นชอบการลงนามในข้อตกลงร่วมโครงการสนับสนุนเทคนิคการบำบัดน้ำเสียให้แก่ท้องถิ่นในประเทศไทยระหว่าง อจน. กับ SAITAMA ซึ่งเป็นหน่วยงานระบายน้ำของจังหวัด Saitama ประเทศญี่ปุ่นและ JICA โดยมีวัตถุประสงค์เพื่อแลกเปลี่ยนเรียนรู้พัฒนาเทคนิคการจัดการระบบบำบัดน้ำเสีย  และการพัฒนาบุคลากรร่วมกันทั้งด้านการฝึกอบรมและการใช้อุปกรณ์และวัสดุบำบัดน้ำเสีย และมอบหมายให้ผู้แทน อจน. เป็นผู้ลงนามในข้อตกลงร่วมฯ ดังกล่าว  2. ตามที่ อจน. และ SAITAMA ได้ร่วมลงนามในข้อตกลงโครงการฯ (ตามข้อ 1) เมื่อวันที่ 19 เม.ย. 2555  ซึ่งมีกำหนดระยะเวลาดำเนินโครงการ 3 ปี ตั้งแต่เดือน เม.ย. 2555 ถึง มี.ค. 2558 โดยทาง SAITAMA ได้ส่งวิศวกร ผู้เชี่ยวชาญมายังประเทศไทยเพื่อถ่ายทอดองค์ความรู้ในด้านการเดินระบบและดูแลรักษาระบบบำบัดน้ำเสียให้กับพนักงานด้านเทคนิคของ อจน. และจัดให้พนักงานด้านเทคนิคของ อจน. เดินทางไปฝึกอบรมและดูงานระบบบำบัด น้ำเสียของ SAITAMA  3. หลังจากการดำเนินโครงการดังกล่าวสิ้นสุดลงตามกำหนดระยะเวลา JICA และ SAITAMA ได้พิจารณาประเมินผลของโครงการแล้วเห็นว่าบรรลุผลตามวัตถุประสงค์อย่างมีประสิทธิภาพ เกิดประโยชน์ต่อการดำเนินงานของ อจน. เป็นอย่างยิ่ง SAITAMA จึงเสนอขอความเห็นชอบการดำเนินงานโครงการความร่วมมือระหว่าง อจน. และ SAITAMA ต่อเนื่องไปอีก 3 ปี โดยได้เสนอโครงการ Technical Assistance of Sewage Technology in Collaboration with Public and Private Sectors in Thailand ไปยังสำนักงาน JICA ซึ่ง JICA ได้ให้ความเห็นชอบการดำเนินโครงการดังกล่าวแล้วเมื่อวันที่ 14 ต.ค. 2558  4. ทส. ได้เคยส่งเรื่องดังกล่าวมาเพื่อเสนอ ครม. พิจารณา เมื่อวันที่ 22 ธ.ค. 2558 ซึ่งรองนายกรัฐมนตรี  (พลเอก ประวิตร วงษ์สุวรรณ) สั่งและปฏิบัติราชการแทนนายกรัฐมนตรีพิจารณาแล้วมีคำสั่งให้ส่งเรื่องคืน ทส.  เพื่อนำเสนอคณะกรรมการทรัพยากรน้ำแห่งชาติพิจารณาและตรวจสอบความจำเป็นในการรับความช่วยเหลือแบบ ให้เปล่าของโครงการดังกล่าว ก่อนนำเสนอ ครม. พิจารณาอีกครั้งหนึ่ง ซึ่งคณะกรรมการทรัพยากรน้ำแห่งชาติได้มี การประชุมครั้งที่ 1/2559 เมื่อวันที่ 11 ม.ค. 2559 มีมติเห็นชอบร่างข้อตกลงร่วมโครงการ Technical Assistance of Sewage Technology in Collaboration with Public and Private Sectors in Thailand แล้ว  5. ร่างข้อตกลงร่วมโครงการ Technical Assistance of Sewage Technology in Collaboration  with Public and Private Sectors in Thailand มีสาระสำคัญ ดังนี้  5.1 ประเทศเป้าหมาย/ภูมิภาค : องค์กรปกครองส่วนท้องถิ่น (อปท.) ในประเทศไทย  5.2 วัตถุประสงค์โครงการ : เทคโนโลยีด้านน้ำเสียและการบำบัดน้ำเสียในประเทศไทยจะพัฒนาและได้รับการเผยแพร่ออกไปอย่างกว้างขวาง  5.3 ผู้ดำเนินการ : ฝ่ายญี่ปุ่น SAITAMA และฝ่ายไทย อจน.  5.4 กิจกรรมโครงการ  1) SAITAMA พัฒนาผู้ฝึกสอนด้านเทคนิคของศูนย์การอบรมด้านการบำบัดน้ำเสียในประเทศไทย  2) SAITAMA พัฒนาทักษะด้านการเดินระบบ และบำรุงรักษาระบบบำบัดน้ำเสียให้กับผู้ฝึกสอนด้านเทคนิคของ อจน.  3) อจน. จัดสัมมนาด้านน้ำเสียให้แก่ส่วนราชการ อปท. และชุมชนในประเทศไทย  4) SAITAMA เสนองานด้านน้ำเสียแบบใหม่ให้กับ อปท. ในประเทศไทย โดยความร่วมมือกับ คณะที่ปรึกษาญี่ปุ่น  5) SAITAMA เสนอเทคโนโลยีขั้นสูงของการบำบัดน้ำเสียให้กับส่วนราชการ และ อปท. ในประเทศไทย โดยความร่วมมือกับคณะที่ปรึกษาญี่ปุ่น  5.5 ร่างข้อตกลงร่วมฯ จะมีผลบังคับใช้นับจากวันที่ลงนามและจะมีผลเป็นเวลา 3 ปี  5.6 การรับภาระค่าใช้จ่าย ดังนี้  1) **ฝ่ายญี่ปุ่น**  **ภาระค่าใช้จ่าย**  - ค่าใช้จ่ายในการส่งผู้แทนวิศวกร จาก SAITAMA  - ค่าใช้จ่ายด้านการสั่งซื้อ อุปกรณ์ หรือวัสดุใหม่ สำหรับโครงการเพื่อให้ความช่วยเหลือด้านเทคนิค  - ค่าใช้จ่ายในการเชิญผู้เข้ารับการฝึกอบรม เดินทางไปและพักในเขตพื้นที่เมือง Saitama  (ตามเกณฑ์มาตรฐานของ JICA)  2) **ฝ่ายไทย**  **ภาระค่าใช้จ่าย**  - ค่าใช้จ่ายด้านสาธารณูปโภค และวัสดุสิ้นเปลือง (เช่น สารที่ใช้เป็นตัวกระทำปฏิกิริยา) ในโรงงานบำบัดน้ำเสียที่เกี่ยวกับโครงการ  - ค่าใช้จ่ายที่เกิดขึ้นภายหลังโครงการสิ้นสุด ในการดำเนินงานบริหาร บำรุงรักษาอุปกรณ์และวัสดุ ที่สั่งซื้อสำหรับโครงการ  - ค่าใช้จ่ายในการขอหนังสือเดินทางและออกวีซ่าสำหรับผู้ที่ได้รับเชิญเข้ารับการฝึกอบรมที่จังหวัด SAITAMA  5.7 การหารือร่วม  ข้อตกลงและประเด็นหลักๆ ที่เกิดขึ้นสืบเนื่องจากโครงการจะนำมาหารือกันโดยทุกฝ่ายที่เกี่ยวข้อง  5.8 คณะกรรมการและผู้บริหาร อจน. ได้เดินทางไปปฏิบัติงานที่ประเทศญี่ปุ่น ระหว่างวันที่ 13 – 17 ก.ย. 2558 เพื่อร่วมประชุมหารือกับ SAITAMA เรื่องรายละเอียดร่างข้อตกลงร่วมฯ ให้มีความครบถ้วนสมบูรณ์  ตรงตามเจตนารมณ์ของการดำเนินงานแล้ว  6. **กรมสนธิสัญญาและกฎหมาย กระทรวงการต่างประเทศ** (กต.) ได้พิจารณาร่างข้อตกลงร่วมฯ แล้วเห็นว่า  6.1 ร่างข้อตกลงร่วมฯ เป็นความตกลงระดับหน่วยงานและไม่มีเนื้อหาสาระสำคัญที่จะก่อให้เกิดผลผูกพันรัฐบาลภายใต้กฎหมายระหว่างประเทศ จึง**ไม่เข้าข่ายเป็นหนังสือสัญญาตามมาตรา 23 ของรัฐธรรมนูญ** แห่งราชอาณาจักรไทย (ฉบับชั่วคราว) พ.ศ. 2557  6.2 สำหรับประเด็นการลงนามในข้อตกลงร่วมฯ นั้น หากเป็นการจัดทำข้อตกลงร่วมที่อยู่ภายใต้อำนาจหน้าที่ อจน. ตามพระราชกฤษฎีกาจัดตั้งองค์การจัดการน้ำเสีย พ.ศ. 2538 ก็สามารถดำเนินการได้ โดยได้รับ ความเห็นชอบของ ทส. ซึ่งเป็นส่วนราชการต้นสังกัดของ อจน.  6.3 โดยที่ อจน. เป็นรัฐวิสาหกิจสังกัด ทส. จัดตั้งขึ้นโดยพระราชกฤษฎีกาจัดตั้งองค์การจัดการน้ำเสีย  พ.ศ. 2538 จึงไม่อยู่ภายใต้มติ ครม. เมื่อวันที่ 27 ม.ค. 2558 ที่ครอบคลุมเฉพาะความตกลงที่จัดทำขึ้น โดยส่วนราชการในระดับกรมเท่านั้น และการจัดทำร่างข้อตกลงร่วมดังกล่าวเป็นเรื่องที่อยู่ภายใต้โครงการความร่วมมือของ JICA ซึ่งเป็นเรื่องที่เกี่ยวกับความสัมพันธ์ระหว่างประเทศที่มีผลผูกพันรัฐบาลในแง่นโยบายได้ อนจ. จึงควรเสนอเรื่องให้ ทส. พิจารณาเสนอเรื่องดังกล่าวต่อ ครม. ตามมาตรา 4(7) ของพระราชกฤษฎีกาว่าด้วยการเสนอเรื่องและ การประชุมคณะรัฐมนตรี พ.ศ. 2548 ด้วย  **มติ. ครม. :** มติเห็นชอบร่างข้อตกลงร่วมโครงการTechnical Assistance of Sewage Technology in Collaboration with Pubile and Private Sectors in Thailand ระหว่างองค์การจัดการน้ำเสีย (อจน.) กับ Saitama Prefectural Government Bureau of Public Sewerage works (SAITAMA) ภายใต้โครงการความร่วมมือขององค์การ ความร่วมมือระหว่างประเทศของญี่ปุ่น (Japan International Cooperation Agency : JICA) ตามที่ ทส. เสนอ  และให้ผู้แทน องค์การจัดการจัดน้ำเสีย (อจน.) เป็นผู้ลงนามในร่างข้อตกลงร่วมฯ | **หน่วยงานที่รับผิดชอบ** : ทส./กษ. (สกต./ชป./กป.)  **ประโยชน์ที่ได้รับ :**  เพื่อพัฒนาศักยภาพของบุคลากรด้านเทคนิคขององค์การจัดการ น้ำเสีย  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 4/2559 วันอังคารที่ 26 มกราคม 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **260159**  **เรื่อง** **:** โครงการเพิ่มความเข้มแข็งของเศรษฐกิจฐานรากตามแนวทางประชารัฐ  **สารัตถะ :** กค. เสนอ ครม. พิจารณาให้ความเห็นชอบโครงการฯ และอนุมัติงบประมาณในการดำเนินโครงการฯ  จำนวน 35,000 ล้านบาท โดยให้สำนักเลขาธิการนายกรัฐมนตรีและ สทบ. ทำความตกลงการเบิกจ่ายงบประมาณกับสำนักงบประมาณในรายละเอียดต่อไป  โดยมีรายละเอียดสรุปได้ ดังนี้  เนื่องจากในช่วงหลายปีที่ผ่านมาภาคการเกษตรของประเทศไทยประสบปัญหาหลายประการ ได้แก่ ปัญหาภัยพิบัติทางธรรมชาติ ปัญหาต้นทุนการผลิตสูง และปัญหาราคาสินค้าตกต่ำ เป็นต้น โดยสาเหตุประการหนึ่งมาจากระบบโครงสร้างพื้นฐานในชุมชนไม่ได้รับการพัฒนา ตลอดจนยังขาดปัจจัยการผลิตที่จำเป็น ดังนั้น การลงทุนด้านโครงสร้างพื้นฐานส่งเสริมความเข้มแข็งของเศรษฐกิจในระดับฐานราก ซึ่งครอบคลุมทั้งกระบวนการตั้งแต่กิจกรรมด้านการผลิต  การเพิ่มมูลค่าสินค้า และการตลาด จะส่งผลให้ชุมชนพัฒนาอย่างมั่นคงแข็งแรงต่อไป ดังนั้น กค. จึงได้จัดโครงการเพิ่มความเข้มแข็งของเศรษฐกิจฐานรากตามแนวทางประชารัฐ เสนอ ครม. เพื่อให้ความเห็นชอบโครงการฯ โดยมีรายละเอียด ดังนี้  1. กลุ่มเป้าหมาย : รัฐบาลสนับสนุนเงินทุนให้แก่กองทุนหมู่บ้านและชุมชนเมือง จำนวน 79,556 กองทุน  ผ่านสำนักงานกองทุนหมู่บ้านและชุมชนเมืองแห่งชาติ (สทบ.) กองทุนละไม่เกิน 500,000 บาท ภายใต้วงเงินรวม 35,000 ล้านบาท  2. วัตถุประสงค์ : 1) เพื่อใช้ในการลงทุนด้านโครงสร้างพื้นฐานในชุมชน เช่น ยุ้งฉางชุมชน โรงตากพืชผล ทางการเกษตร โรงสีชุมชน โรงงานผลิตปุ๋ยประจำชุมชน การจัดทำแหล่งเก็บน้ำชุมชน และเครื่องจักรสำหรับแปรรูปผลผลิตทางการเกษตร เป็นต้น และ 2) เพื่อดำเนินกิจกรรมอื่นๆ ที่ชุมชนเห็นว่าเป็นประโยชน์ในการส่งเสริมศักยภาพในการประกอบอาชีพและความเป็นอยู่ในชุมชนให้ดีขึ้น  ทั้งนี้ การดำเนินการของกองทุนหมู่บ้านและชุมชนเมืองตามโครงการนี้ให้เป็นไป ตามที่คณะกรรมการกองทุนหมู่บ้านและชุมชนเมืองแห่งชาติกำหนด  3. กรอบระยะเวลาดำเนินการ : การลงทุนในโครงสร้างพื้นฐานดังกล่าวต้องดำเนินการโดยเร่งด่วน  จึงให้ดำเนินการเบิกจ่ายภายในระยะเวลา 6 เดือน นับตั้งแต่วันที่ได้รับการจัดสรรงบประมาณ  4. แหล่งเงินทุน : ใช้กรอบวงเงินงบประมาณ จำนวน 35,000 ล้านบาท โดยให้สำนักงบประมาณจัดสรรงบประมาณให้แก่สำนักเลขาธิการนายกรัฐมนตรี และให้สำนักเลขาธิการนายกรัฐมนตรีและ สทบ. ตั้งเบิกจ่ายงบประมาณเพื่อดำเนินโครงการฯ ดังกล่าวต่อไป  **มติ ครม. :** 1. เห็นชอบในหลักการโครงการเพิ่มความเข้มแข็งของเศรษฐกิจฐานรากตามแนวทางประชารัฐ  ตามที่ กค. เสนอ สำหรับค่าใช้จ่ายในการดำเนินโครงการฯ ให้เป็นไปตามความเห็นของ สงป. ทั้งนี้ ให้ กค. และสำนักงานกองทุนหมู่บ้านและชุมชนเมืองแห่งชาติรับข้อสังเกตของ สงป. ในส่วนที่เกี่ยวข้องไปพิจารณาดำเนินการต่อไป  2. ให้ กค. และสำนักงานกองทุนหมู่บ้านและชุมชนเมืองแห่งชาติดำเนินการตามข้อสั่งการของนายกรัฐมนตรีที่ให้ดำเนินการฯ อย่างโปร่งใส ตรวจสอบให้ รวดเร็ว และสอดคล้องกับแผนงาน/กิจกรรมในพื้นที่ด้วย  3. ให้ยกเว้นการปฏิบัติตามมติ ครม. เมื่อวันที่ 24 พ.ย. 2558 (เรื่อง การเสนอเรื่องเร่งด่วนต่อ ครม.)  และมติ ครม. เมื่อวันที่ 19 ม.ค. 2559 (เรื่อง การเสนอโครงการที่ต้องขออนุมัติงบประมาณจาก ครม. หรือนายกรัฐมนตรี) | **หน่วยงานที่รับผิดชอบ** : กค./กษ. (สศก.)  **ประโยชน์ที่ได้รับ :**  เพื่อส่งเสริมความเข้มแข็งของเศรษฐกิจในระดับฐานราก  ซึ่งครอบคลุมทั้งกระบวนการตั้งแต่กิจกรรมด้านการผลิต การเพิ่มมูลค่าสินค้า และการตลาด จะส่งผลให้ชุมชนพัฒนาอย่างมั่นคงแข็งแรงต่อไป  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 4/2559 วันอังคารที่ 26 มกราคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **260159**  **เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลองครักษ์ ตำบลศรีษะกระบือ  ตำบลบางลูกเสือ ตำบลพระอาจารย์ ตำบลบางสมบูรณ์ อำเภอองครักษ์ จังหวัดนครนายก และตำบลดอนเกาะกา ตำบลสิงโตทอง ตำบลหมอนทอง ตำบลบางน้ำเปรี้ยว อำเภอบางน้ำเปรี้ยว จังหวัดฉะเชิงเทรา พ.ศ. ....  **สารัตถะ :** คค. เสนอ ครม. อนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ ตำบลองครักษ์ ตำบลศรีษะกระบือ ตำบลบางลูกเสือ ตำบลพระอาจารย์ ตำบลบางสมบูรณ์ อำเภอองครักษ์  จังหวัดนครนายก และตำบลดอนเกาะกา ตำบลสิงโตทอง ตำบลหมอนทอง ตำบลบางน้ำเปรี้ยว อำเภอบางน้ำเปรี้ยว จังหวัดฉะเชิงเทรา พ.ศ. ....  โดยมีรายละเอียดสรุปได้ ดังนี้  1. คค. เสนอว่า ได้มีประกาศใช้บังคับพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ ตำบลองครักษ์ ตำบลศรีษะกระบือ ตำบลบางลูกเสือ ตำบลพระอาจารย์ ตำบลบางสมบูรณ์ อำเภอองครักษ์  จังหวัดนครนายก และตำบลดอนเกาะกา ตำบลสิงโตทอง ตำบลหมอนทอง ตำบลบางน้ำเปรี้ยว อำเภอบางน้ำเปรี้ยว จังหวัดฉะเชิงเทรา พ.ศ. 2555 เพื่อขยายทางหลวงชนบท นย. 3001 ในราชกิจจานุเบกษา เล่ม 129 ตอนที่ 23 ก  ลงวันที่ 6 มี.ค. 2555 มีกำหนดระยะเวลาการใช้บังคับ 4 ปี โดยมีผลใช้บังคับตั้งแต่วันที่ 7 มี.ค. 2555 และสิ้นสุดระยะเวลาใช้บังคับวันที่ 6 มี.ค. 2559  2. ลักษณะของโครงการสร้างทางหลวงชนบท นย. 3001 เป็นโครงการขยายช่องจราจร จากเดิม 2 ช่องจราจร เป็น 4 ช่องจราจร โดยมีจุดเริ่มต้นโครงการที่แยกทางหลวงแผ่นดินหมายเลข 305 ที่ กม. 44.125 และสิ้นสุดโครงการที่บ้านบางน้ำเปรี้ยว จังหวัดฉะเชิงเทรา ระยะทางประมาณ 33.050 กิโลเมตร เขตทางกว้างประมาณ 30 เมตร มีที่ดินถูกเวนคืนประมาณ 297 แปลง อาคารสิ่งปลูกสร้างประมาณ 174 หลัง และพืชผลไม้ยืนต้นประมาณ 121 รายการ  3. โดยที่การเวนคืนเพื่อสร้างทางหลวงชนบทตามโครงการในข้อ 2. ยังดำเนินการไม่แล้วเสร็จอยู่ระหว่างการทำสัญญา และการจ่ายเงินค่าทดแทนอสังหาริมทรัพย์ให้กับผู้ถูกเวนคืนซึ่งเจ้าหน้าที่เวนคืนได้ดำเนินการสำรวจอสังหาริมทรัพย์ที่ต้องเวนคืนแล้วโดยมีผู้ถูกเวนคืนอสังหาริมทรัพย์ทั้งหมด จำนวน 570 ราย ปัจจุบันมีผู้ถูกเวนคืน มาตกลงทำสัญญาซื้อขายแล้ว จำนวน 478 ราย และยังไม่มาตกลงสัญญาซื้อขาย จำนวน 92 ราย จึงทำให้การเวนคืนอสังหาริมทรัพย์ตามพระราชกฤษฎีกาฉบับดังกล่าวไม่อาจดำเนินการแล้วเสร็จทันภายในระยะเวลาใช้บังคับ ของพระราชกฤษฎีกาได้ ทั้งนี้ เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน และเพื่อให้การขยายทางหลวงชนบทตามโครงการดังกล่าวเป็นไปตามแผนการที่กำหนดไว้ รวมทั้งเพื่ออำนวยความสะดวก และความรวดเร็วแก่การจราจร และการขนส่งทางบก อันเป็นกิจการสาธารณูปโภค โดยกรมทางหลวงชนบทได้ดำเนินการจัดให้มีการรับฟังความคิดเห็นของประชาชนผู้มีส่วนได้เสียกับโครงการก่อสร้างถนนสายดังกล่าว ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว  4. กำหนดเขตที่ดินในบริเวณที่ที่จะเวนคืน ในท้องที่ตำบลองครักษ์ ตำบลศรีษะกระบือ ตำบลบางลูกเสือ  ตำบลพระอาจารย์ ตำบลบางสมบูรณ์ อำเภอองครักษ์ จังหวัดนครนายก และตำบลดอนเกาะกา ตำบลสิงโตทอง  ตำบลหมอนทอง ตำบลบางน้ำเปรี้ยว อำเภอบางน้ำเปรี้ยว จังหวัดฉะเชิงเทรา เพื่อกำหนดเขตที่ดินในบริเวณที่ที่จะเวนคืนเพื่อขยายทางหลวงชนบท นย. 3001 ทั้งนี้ เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำ การสำรวจเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน  ความเห็นของ กษ.  กษ. พิจารณาแล้ว เห็นชอบด้วยกับหลักการของร่างพระราชกฤษฎีกากำหนดเขตที่ดินในบริเวณที่ที่จะเวนคืน  ในท้องที่ตำบลองครักษ์ ตำบลศรีษะกระบือ ตำบลบางลูกเสือ ตำบลพระอาจารย์ ตำบลบางสมบูรณ์ อำเภอองครักษ์ จังหวัดนครนายก และตำบลดอนเกาะกา ตำบลสิงโตทอง ตำบลหมอนทอง ตำบลบางน้ำเปรี้ยว อำเภอบางน้ำเปรี้ยว จังหวัดฉะเชิงเทรา พ.ศ. .... เพื่อให้การดำเนินการขยายทางหลวง นย. 3001 เป็นไปอย่างต่อเนื่อง เนื่องจาก พระราชกฤษฎีกาฉบับเดิมจะสิ้นสุดระยะเวลาใช้บังคับในวันที่ 6 มี.ค. 2559 แต่การสำรวจที่ดินเพื่อการเวนคืน ตลอดจนการทำสัญญา และการจ่ายเงินค่าทดแทนอสังหาริมทรัพย์ให้กับผู้ถูกเวนคืนไม่อาจดำเนินการให้แล้วเสร็จทันภายในระยะเวลาใช้บังคับของพระราชกฤาฎีกา จึงจำเป็นต้องออกพระราชกฤษฎีกาฉบับใหม่ เพื่อให้อำนาจแก่เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมาย  ทำการสำรวจและทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน ตลอดจนดำเนินการอื่นให้แล้วเสร็จตามแผนงานที่กำหนดไว้ ทั้งนี้ เมื่อพระราชกฤษฎีกาดังกล่าวมีผลบังคับใช้ตามกฎหมายแล้ว หากผู้ถูกเวนคืนไม่พอใจราคาหรือเงินจำนวนค่าทดแทนที่ทางราชการกำหนดให้ ก็สามารถยื่นอุทธรณ์รวมถึงใช้สิทธิในการฟ้องคดีตามขั้นตอน ของกฎหมายต่อไป จึงเห็นสมควรที่ ครม. จะพิจารณาให้ความเห็นชอบร่างพระราชกฤษฎีกาฉบับนี้ตามที่ คค. เสนอ  **มติ ครม. :** 1. อนุมัติหลักการร่างพระราชกฤษฎีกาดังกล่าว ตามที่ คค. เสนอ และให้ส่ง สคก. ตรวจพิจารณา  แล้วดำเนินการต่อไปได้  2. มอบให้ คค. รับความเห็นของคณะกรรมการกฤษฎีกา คณะที่ 1 และคณะที่ 6 (เรื่องเสร็จที่ 474/2551, 853/2535) ในการกำหนดราคาค่าทดแทนต่อไป | **หน่วยงานที่รับผิดชอบ** : คค./กษ. (ชป.)  **ประโยชน์ที่ได้รับ :**  เพื่ออำนวยความสะดวก และความรวดเร็วแก่การจราจร  และการขนส่งทางบกอันเป็นกิจการสาธารณูปโภค  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 4/2559 วันอังคารที่ 26 มกราคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **260159**  **เรื่อง** **:** ผลการประชุมหารือร่วมระหว่างนายกรัฐมนตรี คณะกรรมการ กรอ. ส่วนกลางและคณะกรรมการ กรอ.  กลุ่มจังหวัดภาคใต้ฝั่งอ่าวไทย เมื่อวันที่ 28 ธันวาคม 2558  **สารัตถะ :** สศช. เสนอ ครม. รับทราบและพิจารณา ดังนี้  1. รับทราบผลการประชุมหารือร่วมระหว่างนายกรัฐมนตรี คณะกรรมการ กรอ. ส่วนกลาง และคณะกรรมการ กรอ. กลุ่มจังหวัดภาคใต้ฝั่งอ่าวไทยเมื่อวันที่ 28 ธ.ค. 2558  2. เห็นชอบตามข้อสั่งการของนายกรัฐมนตรีและมอบหมายให้หน่วยงานที่เกี่ยวข้องรับไปดำเนินการ รวมทั้งรายงานผลการดำเนินการให้ สศช. ต่อไป  โดยมีรายละเอียดสรุปได้ ดังนี้  1. สศช. ในฐานะฝ่ายเลขานุการการประชุมร่วมระหว่างนายกรัฐมนตรี คณะกรรมการ กรอ. ส่วนกลาง และคณะกรรมการ กรอ.กลุ่มจังหวัดภาคใต้ฝั่งอ่าวไทย (สุราษฎร์ธานี นครศรีธรรมราช ชุมพร และพัทลุง) เมื่อวันที่  28 ธ.ค. 2558 ณ ห้องประชุมกองบิน 7 อาคารกองบังคับการกองบิน 7 จังหวัดสุราษฎร์ธานี เพื่อหารือเรื่องมาตรการกระตุ้นเศรษฐกิจ โดยเฉพาะการดำเนินนโยบายการขับเคลื่อนเศรษฐกิจของรัฐบาล “การดำเนินนโยบายประชารัฐ เพื่อส่งเสริมความเป็นอยู่ของประชาชน” กลุ่มจังหวัดภาคใต้ฝั่งอ่าวไทย การส่งเสริมและพัฒนาการท่องเที่ยวกลุ่มจังหวัดภาคใต้ฝั่งอ่าวไทย และการพัฒนาอุตสาหกรรมโคเนื้อ/โคขุนอย่างครบวงจรพื้นที่กลุ่มจังหวัดภาคใต้ฝั่งอ่าวไทย (โคขุน ศรีวิชัย) ผลการประชุมสรุปได้ ดังนี้  1.1 **รับทราบประเด็นการนำเสนอเพื่อเพิ่มศักยภาพทางเศรษฐกิจ และการดำเนินงานตามนโยบายขับเคลื่อนเศรษฐกิจของรัฐบาล ของกลุ่มจังหวัดภาคใต้ฝั่งอ่าวไทย** ดังนี้  **ด้านยางพารา**  - ให้ความรู้ในการเพิ่มมูลค่าและการรับรองมาตรฐานผลิตภัณฑ์ยางพาราแก่กลุ่มเกษตรกร  - สนับสนุนการใช้ผลิตภัณฑ์ยางพาราและลดขั้นตอนทางด้านกระบวนการกฎหมายอย่างจริงจัง  - นำเสนอข้อมูลข่าวสารอุปสงค์ อุปทานของยางพาราตามข้อเท็จจริงเพื่อจิตวิทยาในการผลักดัน ราคายางพาราให้สูงขึ้น  **ด้านปาล์มน้ำมัน**  - บังคับใช้กฎหมายอย่างจริงจังเพื่อยกระดับคุณภาพปาล์มน้ำมันและส่งเสริมให้เกษตรกรปลูกพืชอื่นควบคู่ไปกับปาล์มน้ำมัน  **การส่งเสริมการท่องเที่ยว**  - พัฒนาโครงสร้างพื้นฐานเพื่อส่งเสริมการท่องเที่ยวเชื่อมโยงระหว่างฝั่งทะเลอันดามันและฝั่งทะเลอ่าวไทย  - ศึกษาความเป็นไปได้ในการสร้างท่าเทียบเรือสำราญขนาดใหญ่รองรับการพัฒนาและส่งเสริม ภาคเศรษฐกิจ โดยเฉพาะด้านการท่องเที่ยวและบริการที่จะขยายตัวในอนาคต  **การดำเนินงานตามนโยบายขับเคลื่อนเศรษฐกิจของรัฐบาล**  - โครงการส่งเสริมความเป็นอยู่ระดับตำบล (ตำบลละ 5 ล้านบาท) จำนวน 6,210 โครงการ งบประมาณ 2,097.387 ล้านบาท  - โครงการสร้างอาชีพและรายได้ จำนวน 380 โครงการ งบประมาณ 237.161 ล้านบาท  - โครงการสนับสนุนเครื่องจักรกลการเกษตรจำนวน 16 โครงการ งบประมาณ 5.630 ล้านบาท  - โครงการลงทุนขนาดเล็กจำนวน 549 โครงการ งบประมาณ 275.946 ล้านบาท (โครงการทั้งหมดจะมีการเบิกจ่ายไม่ต่ำกว่าร้อยละ 50 ภายในเดือน ม.ค. 2559)  1.2 **ข้อสั่งการของนายกรัฐมนตรี**  **การส่งเสริมและพัฒนาการท่องเที่ยวกลุ่มจังหวัดภาคใต้ฝั่งอ่าวไทย**  - ให้ มท. โดยจังหวัดสุราษฎร์ธานี **จัดทำข้อเสนอการขยายเส้นทางหลวงหมายเลข 401 ระหว่างจังหวัดสุราษฎร์ธานี – อำเภอตะกั่วป่า จังหวัดพังงา และทางหลวงหมายเลข 415 ระหว่าง อำเภอบ้านตาขุนจังหวัดสุราษฎร์ธานี – อำเภอทับปุด จังหวัดพังงา** เพื่อประสานให้ คค. ได้พิจารณาเร่งรัดการดำเนินการให้เร็วขึ้น กว่าแผนเดิม โดยจะดำเนินการควบคู่ไปกับการพัฒนาระบบรางตามแผนที่ได้กำหนดไว้ เพื่อเชื่อมโยงระบบขนส่ง และโลจิสติกส์ระหว่างฝั่งอ่าวไทยและฝั่งทะเลอันดามันให้สามารถรองรับการขยายตัวด้านการค้า การลงทุน และการท่องเที่ยวเชื่อมโยงระหว่างภูมิภาคและประเทศเพื่อนบ้านอย่างมีประสิทธิภาพยิ่งขึ้น  - ให้**กระทรวงทรัพยากรธรรมชาติและสิ่งแวดล้อม** รับข้อเสนอของภาคเอกชนในกลุ่มจังหวัดภาคใต้ฝั่งอ่าวไทยไปพิจารณา เพื่อ**ยกระดับคุณภาพของสิ่งอำนวยความสะดวกและการให้บริการในเขตอุทยานแห่งชาติ ทางทะเล** ให้เกิดความคุ้มค่ากับค่าธรรมเนียมที่จัดเก็บ ซึ่งจะจงใจให้นักท่องเที่ยวมาใช้บริการอุทยานแห่งชาติมากขึ้น  **การส่งเสริมและพัฒนาการท่องเที่ยวกลุ่มจังหวัดภาคใต้ฝั่งอ่าวไทย** (ต่อ)  - ให้ **กก.** ร่วมกับหน่วยงานภาครัฐและเอกชนที่เกี่ยวข้อง พิจารณาหาแนวทางการ**ยกระดับมาตรฐานการบริการด้านการท่องเที่ยวทั้งสองฝั่งทะเลให้เท่าเทียมกัน** เพื่อพัฒนาแหล่งท่องเที่ยวการบริหารจัดการ และการพัฒนาบุคลากรให้มีคุณภาพและได้มาตรฐานสากล เพื่อส่งเสริมให้เกิดกิจกรรมการท่องเที่ยวที่หลากหลาย และกระจายรายได้สู่ท้องถิ่นและชุมชนมากขึ้น รวมทั้ง**ประชาสัมพันธ์แหล่งท่องเที่ยวในพื้นที่กลุ่มจังหวัดภาคใต้ ฝั่งอ่าวไทย**ซึ่งมีศักยภาพให้เป็นที่รู้จัก พร้อม**จัดทำปฏิทินการท่องเที่ยว**เพื่อแสดงให้เห็นว่านักท่องเที่ยวสามารถท่องเที่ยวในพื้นที่ได้ตลอดทั้งปี  **การพัฒนาอุตสาหกรรมโคเนื้อ/โคขุนอย่างครบวงจรพื้นที่กลุ่มจังหวัดภาคใต้ฝั่งอ่าวไทย (โคขุนศรีวิชัย)**  - ให้ **มท.** โดยจังหวัดสุราษฎร์ธานีไปประสานกับภาคเอกชนในกลุ่มจังหวัดภาคใต้ฝั่งอ่าวไทย และส่วนราชการที่เกี่ยวข้อง ได้แก่ กษ. พณ. อก. และสถาบันการศึกษา **จัดทำข้อเสนอแผนงาน/โครงการให้สามารถ เริ่มดำเนินการได้ในปี 2559 เพื่อพัฒนาอุตสาหกรรมโคเนื้อ/โคขุนอย่างครบวงจร** รองรับการขยายตัวของ ความต้องการของตลาดทั้งภายในและต่างประเทศโดยพิจารณาปรับใช้งบประมาณปกติของส่วนราชการ และจากงบประมาณของโครงการส่งเสริมความเป็นอยู่ระดับตำบลหรือกองทุนหมู่บ้านตามความเหมาะสม  **มติ. ครม. :** รับทราบและเห็นชอบ ตามที่ สศช. เสนอ | **หน่วยงานที่รับผิดชอบ** : สศช./ กษ. (สศก.)  **ประโยชน์ที่ได้รับ :**  เพื่อยกระดับคุณภาพของสิ่งอำนวยความสะดวกและการให้บริการ ในเขตอุทยานแห่งชาติทางทะเล ให้เกิดความคุ้มค่ากับค่าธรรมเนียมที่จัดเก็บ ซึ่งจะจงใจให้นักท่องเที่ยวมาใช้บริการอุทยานแห่งชาติมากขึ้น  **กำหนดรายงานผลการปฏิบัติเพื่อเสนอ ครม. :**  - |